
CONSTATĂRI  DUREROASE. 

In  timpul  din  urmă  s’a  ventilat  prin  ziarele  noastre  ştirea, 
că  ordinariatul  bis.  gr.-cat.  din  Blaj  a  decis  înfiinţarea  mai  multor 
protopopiate,  între  cari  unul  în  Braşov,  drept  recompensă  pentru 
protopopiatele  incorporate  la  Hajdudorog.  Ştirea  aceasta  a  pro¬ 
dus  între  credincioşii  bisericei  române  ortodoxe  şi  mai  ales  între 
credincioşii  noştri  din  Braşov  o  legitimă  indignare.  înfiinţarea 
unui  protopopiat  gr.-catolic  într’un  centru  românesc  unde  nu 
sunt  credincioşi  gr.-catolici,  prin  urmare  unde  înfiinţarea  nu  este 
reclamată  de  necesitatea  unei  îngrijiri  sufleteşti  a  acelora,  este  un 
atac  făţiş  contra  bisericei  ortodoxe  române.  Discuţia  ziaristică 
purtată  în  jurul  acestei  afaceri  a  scos  la  suprafaţă  o  altă  che¬ 
stiune,  pe  care  zeloşii  redactori  dela  «Cultura  Creştină»  au  for¬ 
mulat-o  astfel:  în  Braşov  sunt  romano-catolici  maghiari,  sunt  ev. 
luterani  saşi,  sunt  ev.  reformaţi,  sunt  ovrei  şi  alte  confesiuni, 
cari  toate  îşi  au  bisericile  şi  instituţiunile  lor.  De  ce  nu  protestează 
românii  ortodocşi  în  contra  acelora  şi  de  ce  protestează  numai 
în  contra  noastră,  a  românilor  gr.-catolici?  Sau  suntem  noi  mai 
răi  decât  aceia? 

Iată  o  întrebare  de-o  importanţă  capitală,  la  care  vom  răs¬ 
punde  cu  date  pozitive,  din  cari  oricare  cetitor  nepreocupat  cu 
înlesnire  va  ajunge  la  concluzia,  la  care  noi  am  ajuns,  că  da, 
pentru  biserica  română  ortodoxă ,  precum  şi  pentru  interesele  su¬ 
perioare  ale  întregului  neam  românesc ,  înfiinţarea  unei  comunităţi 
române  greco- catolice  intr'un  centru  unde  nu  i  se  simte  lipsa  con- 
stitue  un  adevărat  dezastru  din  punct  de  vedere  naţional. 

Credincioşii  altor  confesiuni  în  ochii  credincioşilor  români 
ortodocşi  sunt  consideraţi  «străini»  şi  românul  nu-şi  deschide 

uşa  sufletului  la  uneltirile  viclene  ale  străinului,  pe  când  Ia  şo- 
potele  dulci  ale  «fraţilor»  gr.-eatolici  cu  uşurinţă  îşi  pleacă  urechea. 

Experienţa  vieţii  practice  zi  de  zi  ne  dovedeşte,  că  în  acele 
comune  bisericeşti  unde  românii  se  închină  Ia  două  altare  lipseşte 
binecuvântarea  lui  Dumnezeu,  căci  nu  dragostea  evanghelică,  ci 
zavistia  stăpâneşte  sufletele  credincioşilor.  Din  mulţimea  cazurilor 
dureroase,  —  legion  este  numărul  lor,  —  pentru  ilustrarea  aser¬ 
ţiunilor  noastre  vom  însemnă  aici  numai  două  tipice. 

în  apropiere  de  Orăştie  este  comuna  bisericească  curat  ro¬ 
mânească  Vaideiu  cu  1 500  suflete  români  ortodocşi  şi  vreo  câţiva 
«fraţi»  gr.-catolici.  Edificiul  şcoalei  confesionale  gr.-or.  este  excep- 
ţionat  din  partea  organelor  administrative  şi  ameninţat  cu  închi¬ 
dere.  Reprezentanţa  comunei  politice  din  vinderea  unei  păduri  i-a 
votat  comunei  bis.  —  să  zicem  20.000  cor.  —  pentru  acoperirea  în 
parte  a  speselor  de  zidire.  Preotul  «fraţilor  *  greco-catolici,  Iosif 
Popoviciu,  întâi  a  protestat,  apoi  a  recurat  la  comitat  şi  pe  urmă 
la  ministru  cerând  anularea  concluzului,  cu  toate  că  averea  co¬ 
munei  politice  e  averea  credincioşilor  noştri,  şi  cu  toate  că  băieţii 
părinţilor  gr.-cat.  au  fost  şi  sunt  primiţi  în  şcoala  confesională 
gr.-or.  fără  nici  o  restricţiune.1  lată  o  celebră  coadă  de  topor. 
Sfârşitul  va  fi :  Şcoala  românească  confesională  gr.-or.  se  va  în¬ 
chide  nefiind  comuna  bisericească  în  stare  a-şi  zidi  edificiul,  şi 
în  locul  ei  se  va  organiza  o  şcoală  poporală  comunală  —  cum 
a  cerut  preotul  gr.-catolic  —  cu  limba  de  propunere  maghiară, 
ca  pretutindenea  în  comitatul  Hunedoarei.  Iar  «fraţii»  greco-cat. 
vor  fi  satisfăcuţi  de  triumful,  că  le-a  succes  a  mai  dărâmă  o  cetate 
de-a  schismaticilor». 

Alt  caz. 

Lângă  Mediaş  se  află  o  comună,  Brateiu ,  cu  locuitori  în  ma¬ 
joritate  saşi.  în  comuna  aceasta  din  nenorocire  sunt  două  bi¬ 
serici  româneşti,  cari  din  cele  mai  vechi  timpuri  au  susţinut  şi 
câte  o  şcoală  confesională  având  ajutor  de  stat  la  acoperirea 

*  Din  recursul  preotului  gr.-cat.  Iosif  Popoviciu  cităm  textual  următorul  pasaj 
foarte  caracteristic:  «Preotul  Zacharie  Tilicea  (cel  gr.-or)  într’o  vorbire  agitatorică  în 
şedinţă  a  afirmat  palam  et  publice,  că  şcoala  confesională  e  mai  bună,  fiindcă  în  aceea 
nu  se  schimonoseşte  limba  maternă  după  placul  cuiva,  ca  în  şcoala  comunală;  şi  ca 
vorbirea  dânsului  să  facă  o  tr.ai  mare  impresie  asupra  membrilor  a  citat  din  poezia 
« Cine-a  îndrăgit  străinii ,  mă  urai -ar  inima  cânii »  (Eminescu),  iar  când  contabilul  cercual 
î-a  cerut  informaţiuni  despre  cele  spuse  româneşte,  preotul  i-a  răspuns:  reence  stă  în 
lege;  pe  când  legea  nimic  nu  reproduce  din  poeziile  lui  Eminescu. » 

competinţelor  învăţătoreşti.  La  intrarea  în  vigoare  a  legii  appo- 
nyiane  românii  greco-catolici  din  Brateiu  au  abzis  de  susţinerea 
şcoalei  lor  confesionale,  dar  în  loc  să  se  alăture  la  credincioşii 
ortodocşi,  ca  împreună  să  susţină  o  şcoală  românească,  au 
cerut  dela  minister  înfiinţarea  unei  şcoale  de  stat,  care  se  va  şi 
deschide  cu  1  Septemvrie  1913.  După  concepţia  guvernului,  în 
acele  comune  în  cari  se  află  şcoală  de  stat,  şcoala  confesională 
nu  suplineşte  o  necesitate,  în  urmare  este  o  instituţie  de  prisos, 
iar  statul  nu  poate  fi  constrâns  a  da  ajutoare  unor  instituţii  de 
prisos.  Ajutorul  de  stat  s’a  detras,  comuna  bisericească  n’are  de 
unde  acoperi  salarul  învăţătoresc  şi  urmarea :  şcoala  confesională 
gr.-or.  va  trebui  să  piară  şi  să  facă  loc  şcoalei  de  stat  cerută 
de  greco-catolici. 

Cazurile  de  felul  acestora  se  repetează  zilnic  în  diferite  forme 
şi  sub  diferite  pretexte ;  aşa  că  pentru  biserica  română  ortodoxă 
confesiunea  gr.-catolică  este  mai  periculoasă  decât  oricare  altă 
confesiune  din  patrie. 

Mulţi  dintre  cetitori  vor  reduce  aceste  apucături  detestabile 
sau  păcate  naţionale  la  slăbiciunea  singuraticilor  preoţi  gr.-cat., 
şi  vor  crede,  că  conducerea  centrală  n’are  cunoştinţă  despre  ele 
şi  nu  le  aproabă  şi  că  în  urmare:  biserica  gr.-cat.  ca  instituţiune 
nu  poate  fi  învinuită  pentru  aceste!  Apoi  lucrul  —  durere  — 
nu  stă  astfel.  Aceste  nu  sunt  cazuri  izolate,  întâmplătoare,  .ci  sunt 
rezultatele  unui  sistem  de  educaţie  iezuitic. 

Boala  este  deci  organică  şi  nu  se  poate  vindecă  cu  măsuri 
paliative,  ci  numai  prin  o  radicală  operaţie. 

Din  evenimentele  timpului  mai  recent  vom  prinde,  aşâ  în 
fuga  condeiului,  câteva  fapte  reale,  cari  nu  vor  putea  fi  inter- 
vertite  şi  cu  atât  mai  puţin  desminţite  şi  cari  vor  ilustră  în  de- 
ajuns  halul  dureros  în  care  a  ajuns  biserica  română  gr.-catolică 
din  punct  de  vedere  naţional,  precum  şi  procedura  echivocă 
şi  antiromânească  a  celor  dela  conducerea  acestei  biserici. 

Dar  de  unde  să  începem,  căci  prea  ni-se  îmbulzesc  sub 
peana  aceste  păcate  strigătoare?  Vă  rog  să  fiţi  cu  luare  aminte 
Ia  jalnica  tragedie,  care  se  petrece  sub  ochii  noştri.  S’a  scris, 
că  70.000  suflete  româneşti  au  fost  rupte  dela  sânul  bisericei 
mame  şi  au  fost  incorporate  la  episcopia  gr.-catolică  maghiară!! 
Episcopatul  bisericei  autonome  (?)  române  gr.-cat.  a  luat  parte 

la  toate  sfătuirile  în  cari  s’a  plămădit  înfiinţarea  acestei  episcopii, 
ba  s’a  bucurat  chiar  fiindcă  «se  întemeiază  o  nouă  cetate  a 
catolicismului  în  părţile  răsăritene.»  Şi  supărarea  lor  tardivă  Ii 
s’a  ivit  numai  la  împărţalâ.  Dar  şi  atunci,  în  loc  să  protesteze  la 
sfântul  scaun  cu  provocare  la  drepturile  ce  li  s’au  garantat  prin 
bulle  anterioare,  —  în  privinţa  integrităţii  teritoriale,  —  s’au  mi¬ 
logit  prin  memorii  lipsite  de  demnitate  şi  ne-au  acuzat  pe  noi 
românii  gr.-or.,  —  fraţii  lor  de  sânge,  —  că  i  persecutăm  şi  că 
interesele  catolicismului  sunt  greu  ameninţate  din  partea  « schis¬ 
maticilor »,  adecă  din  partea  noastră  a  românilor  ortodocşi. 
Se  poate  o  perfidie  mai  mare,  ca  aceasta!?  La  sfântul  scaun 
slugarnica  lor  plânsoare  n’a  aflat  răsunet,  dar  episcopatul  gr.-cat. 
român  în  loc  să-şi  tragă  singura  consecinţă  posibilă  şi  să  rupă 
«peceţile»  îl  vedem  din  nou  alergând  cu  osârdie  la  şedinţele  epis¬ 
copatului  rom. -cat.,  unde  după  mărturisirea  cronicarului  Şincai 
«clerul  unit  este  socotit  a  cincea  roată  la  car »  şi  unde  tocmai 
acum  li-se  pregăteşte  ultima  lovitură:  autonomia  catolică. 

în  ziua  primă  din  anul  acesta  s’a  îndeplinit  sfinţirea  noului 
episcop  dela  Lugoş.  La  masa  dată  în  reşedinţa  mitropolitului  din 
Blaj,  patru  din  cinci  toaste  au  fost  rostite  în  limba  latină  şi  ma¬ 
ghiară,  şi  numai  unul  jalnic  în  «proasta»  limbă  românească.  Aşa 
se  prezintă  o  biserică  naţională  în  zile  de  sărbătoare? 

în  dieceza  bogată  dela  Oradea-mare  educaţia  clerului  român 
gr.-cat.  se  face  în  seminarii  catolice,  în  cari  elevilor  li-se  interzice 
chiar  şi  conversaţia  particulară  în  limba  lor  maternă.  Şi  credeţi  că  s’a 
făcut  ceva  pentru  delăturarea  acestei  ruşini  şi  a  acestei  primejdii 
naţionale?  Nimic.  Se  continuă  cu  creşterea  unui  cler  inconştient 
şi  corcit  sufleteşte ,  material  bun  pentru  episcopia  ungurească  acum 
organizată ! 

în  dieceza  Lugojului  tocmai  acum  s’a  decretat  înfiinţarea  unui 
seminar  teologic  cu  limba  de  propunere  —  latină.  Seminarul  se 
zideşte  cu  banii  guvernului  şi  deci  viitorii  preoţi  români  dela  sate 
au  să  primească  «cuvântul»  în  limba  latină.  Şi  totuşi  biserica 
gr.-catolică  română  se  mai  numeşte  şi  naţională? 

în  dieceza  Gherlei  de  Dumnezeu  scutită  şi  de  oameni  bălută, 
de  asemenea  se  află  un  seminar  teologic  şi  o  preparandie.  în 
secţiunea  pedagogică  jumătate  din  obiectele  de  învăţământ  şi 
anume :  afară  de  L.  maghiară,  —  Istoria,  Geografia,  Constituţia  pa- 

triei  şi  Economia  se  propun  exclusiv  în  limba  maghiară,  iar  în 
secţiunea  teologică  în  limba  latină.  Rezultatele  sunt  cunoscute. 
Sub  raportul  culturei  naţionale  preoţimea  şi  învăţătorimea  ro- 
mână,  conducătorii  poporului  dela  sate,  stau  pe  aceeaşi  treaptă 
ruşinoasă,  ca  şi  fraţii  lor  din  întunecatul  Bihor. 

Dar  dureroasa  poveste  e  numai  la  început.  Şi  fiindcă  sun¬ 
tem  în  Bihor  să  poposim  puţin  aici.  în  Beiuş  se  află  un  gim¬ 
naziu  superior  gr.  catolic  cu  limba  de  propunere  maghiară  în  cla¬ 
sele  superioare.  Limba  română,  aceasta  cenuşotcă,  abia  e  sufe¬ 
rită  în  clasele  inferioare.  Anuarele  gimnaziului  se  tipăresc  pa¬ 
ralel  în  limba  maghiară  şi  română.  Un  număr  însemnat  de  elevi 
ortodocşi  cercetează  an  de  an  acest  focular  de  cultură  pro¬ 
blematică.  Pentru  educaţia  religioasă  a  acestora  Consistorul  bi- 
sericei  ortodoxe  române  din  Oradea-mare  susţine  un  catehet  per¬ 
manent.  Prelegerile  Se  urmau  într’o  sală  din  edificiul  gimnazial, 
de  unde  însă  spre  scandalizarea  tuturor  oamenilor  cinstiţi  au 
fost  daţi  afară  —  pe  când  elevilor  rom.  cat.  li  se  permite  instruc¬ 
ţiunea  între  zidurile  liceului.  E  atât  de  revoltătoare  această  pur- 
cedere  a  «fraţilor»  dela  Beiuş  încât  nu  aflăm  cuvinte  destul  de 
aspre  pentru  cualificarea  ei.  Nici  una  dintre  confesiunile  patriei 
nu  s’a  pretat  la  o  volnicie  atât  de  barbară. 

Şi  încă  tot  n’am  isprăvit.  Incontestabil,  că  legea  şcolară  din 
1907  rămâne  drept  cea  mai  temerară  lovitură,  ce  s’a  aplicat  nea¬ 
mului  nostru  românesc  din  această  patrie.  Biserica  română 
ortodoxă  a  luptat  bărbăteşte  pentru  a  împedecâ  votarea  acestei 
legi,  iar  după  intrarea  legii  în  vigoare,  pentru  susţinerea  şcoalelor 
confesionale  potrivit  cu  împrejurările  date.  Faimosul  ministru  de 
culte,  contele  Apponyi,  a  şters  din  numirea  şcoalelor  confesio¬ 
nale  atributul  «română»  ca  astfel  să  delăture  chiar  şi  umbra 
caracterului  naţional ,  care  l-au  avut  secoli  dearândul  aceste  şcoale. 
Biserica  română  ortodoxă  nu  s’a  împăcat  cu  această  volnică 
măsură,  ci  cu  provocare  la  autonomia  bisericii  garantată  în  art. 
de  lege  IX  din  1868  a  pretins  susţinerea  atributului  «română» 
şi  a  biruit.  E  o  adevărată  plăcere  să  ceteşti  inscripţia:  « Şcoala 
confesională  greco-orientală  română  din  N.  N.» 

Biserica  gr.-catolică  şi  în  punctul  acesta  a  cedat.  Pe  şcoalele 
lor  confesionale  stă  inscripţia:  «Şcoala  confesională  greco-cato- 
lică».  Nimenea  nu  va  şti  e  aceasta  şcoală  română,  maghiară  sau 

ruteană!?  De  ce  n’au  putut  susţinea  acest  atribut?  Pentrucă 
biserica  română  greco-catolică  n'are  autonomie  proprie  şi  nu  e 
naţională. 

Biserica  română  ortodoxă  luptă  cu  înverşunare  în  contra  or- 
dinaţiunilor  ministeriale  privitoare  la  limba  de  catehizare  a  ele¬ 
vilor  ortodocşi  din  şcoalele  de  stat  şi  din  cele  confesionale  cu 
limba  de  propunere  maghiară.  Avem  motive  să  sperăm,  că  această 
luptă  dreaptă  va  fi  încoronată  cu  succes.  Ce  se  întâmplă  în  acelaş 
timp  în  biserica  soră?  Întrebaţi  şi  veţi  află,  că  elevii  români 
gr.-cat.  cari  cercetează  d.  e.  gimnaziul  rom.  cat.  din  Alba-Iulia  îşi 
primesc  instrucţia  religioasă  în  limba  maghiară  dela  catehetul  ro- 
mano-catolic.  Mai  mult.  In  Gherla,  reşedinţa  unui  episcop  cu 
gremiu  consistorial,  elevii  români  gr.  cat.  din  şcoalele  elementare 
de  stat  îşi  primesc  instrucţia  religioasă  dela  catehetul  maghiar 
romano-catolic,  natural  în  limba  maghiară. 

Intr’o  astfel  de  atmosferă  păcătoasă  se  creşte  clerul  bisericei 
gr.-catolice,  a  cărei  naie  cu  astfel  de  vâslaşi  tot  mai  mult  se  de¬ 
părtează  dela  ţărmurii  noştri  şi  apucă  spre  ape  străine. 

Din  cele  până  aci  înşirate  ori  cine  va  putea  înţelege,  că  în 
cadrele  bisericei  gr.-cat.  naţionalitatea  credincioşilor  români  este 
în  pericol  iminent,  şi  că  biserica  română  ortodoxă  n’are  duşmani 
mai  implacabili  decât  pe  «fraţii»  greco-catolici.  Noi  am  fost  de-o 
toleranţă  evangelică  faţă  de  ei.  Răbdarea  şi  loialitatea  noastră  din 
multe  părţi  a  fost  socotită  drept  laşitate,  iar  ei  au  devenit  tot  mai 
impetuoşi  şi  mai  puţin  alegători  în  mijloacele  lor  de  a  ne  bruscă. 
Noi  am  crezut,  că  Dumnezeul  părinţilor  noştri  li-se  va  arătă  ca 
lui  Saul  pe  calea  Damascului  şi-i  va  întoarce  de  pe  calea  rătă- 
cirei.  De  aceea  am  aruncat  vălul  uitării  preste  fărădelegile  tre¬ 
cutului;  i-am  cercetat  în  casele  lor  în  zile  de  bucurie,  ca  şi  în 
zile  de  întristare.  Toată  fiinţa  noastră  a  fost  pătrunsă  de  o  dra¬ 
goste  cu  adevărat  frăţească.  Vreţi  dovezi?  Poftim!  în  metropola 
ortodoxismului  românesc,  în  Sibiiu ,  numai  în  toamna  trecută  s’a 
desvălit  bustul  istoriografului  unit  George  Bariţiu,  pe  care  Marele 
arhiereu  ortodox  Andreiu  Şaguna  prin  circular  l-a  anatemizat  în 
1852.  Bustul  s’a  ridicat  din  partea  Asociaţiunii  la  propunerea  unui 
veritabil  ortodox ,  iar  la  desvălirea  bustului  apreţierea  istoriogra¬ 
fului  antagonist  al  Marelui  Andreiu  a  făcut-o  tocmai  apologetul 
lui  Şaguna,  distinsul  protopresbiter  dela  Sălişie,  Dr,  Ioan  Lupaş. 

Tot  acest  protopop  a!  nostru  a  alergat  Ia  mormântul  canonicului 
de  fericită  memorie  Augustin  Bunea,  preamărind  într’un  panegiric 
virtuţile  aceluia,  care  în  scrierile  sale  aşa  de  greu  ne-a  insultat. 

în  a  doua  metropolă  a  ortodoxismului  românesc,  în  falnicul 
Braşov  s’a  comemorat  nu  de  mult  primul  centenar  dela  moartea 
lui  lacob  Murăşan.  Slujba  parastasului  s’a  îndeplinit  în  biserica 
ortodoxă  a  Sftului  Nicolae,  iar  matineul  literar  în  sala  festivă  a 
gimnaziului  român  ortodox.  Aşa  cinstesc  şi  serbează  românii  or¬ 
todocşi  memoria  bărbaţilor  români  greco-catolici :  cu  pietate,  cum 
se  cuvine  unor  creştini  şi  fraţi. 

Aceste  sunt  exemple  clasice  de  abnegaţiune  şi  de  dragoste 
frăţească.  Ne  avem  şi  noi  Penaţii  caselor  noastre  sfinte,  bărbaţi 
cu  merite  neperitoare  pentru  neamul  românesc  şi  pentru  biserica 
ortodoxă;  am  dori  să  ni-se  arete,  că  ei  când  şi  unde  au  ridicat 
acestora  altare  şi  s’au  închinat  memoriei  lor?  «O  meteahnă  străină 
voi  ca  Românii  să  se  desbine  în  două  >  a  zis  P.  Maior  şi  roadele 
dureroase  ale  acestei  desbinări  le- am  zugrăvit  în  cele  mai  sus 
înşirate.  Teodor  Studitul. 


ZET.  T  fa.  o  m  a  s- 

CHESTIUNI  VITALE. 

(li. 

Ce  va  fi  vieaţa  viitoare? 

Cum  voiu  apărea  înaintea  judecătorului 
meu  ? ... 

O  !  părinte  mult  milostive,  mă  arunc 
in  braţele  tale!  A.  de  Haller. 

Un  cuvânt  de  înştiinţare;  începând  acest  subiect:  N’am  in¬ 
tenţia  de  a  căută  să  satisfac  o  curiozitate  nesănătoasă,  intrând 
în  detaliile  precise  ale  subiectului  despre  vieaţa  viitoare.  Orice 
s’ar  zice,  vieaţa  viitoare  a  fost  şi  va  fi  totdeauna  învăluită  în  mis¬ 
tere,  atât  timp  cât  vom  fi  pe  pământ.  Abia  putem  întrezări  sensul 
scurtei  noastre  existenţe  de  aici,  şi  cum  am  îndrăzni  să  pretindem 
a  înţelege  vieaţa  veşnică?  Dacă  noţiunea  de  timp  e  un  mister,  ce 
să  mai  zicem  de  noţiunea  de  eternitate?  Noi  nu  putem  decât  să 
ridicăm  vălul  şi  să  aruncăm  asupra  părţii  de  dincolo  o  privire 
pe  furiş.  Ţin  să  spun  dela  început  că  scopul  meu  nu  e  deloc  să 
intru  în  domeniul  spiritismului,  spre  exemplu,  şi  al  chemării  mor¬ 
ţilor.  Aceasta  e  o  chestiune  prea  controversată,  pentru  casă  putem 

afirmă  ceva  sigur.  Că  există  fapte  adevărate,  cred  şi  eu,  dar  sunt 
amestecate  cu  atâtea  erori  şi  obscurităţi,  încât  numai  ele  nu  ne 
pot  duce  la  o  siguranţă  deplină. 

Nu  pretind  să  pun  înainte  decât  ceeace  conştiinţa  oricărui 
om,  luminată  de  raţiune,  îl  lasă  să  întrezărească,  independent  de 
revelaţiunea  religioasă.  Această  conştiinţă  se  aseamănă  cu  un  te¬ 
lescop,  dealungul  căruia  poţi  observă  cutare  sau  cutare  lucruri  în  as- 
trele  depărtate.  Graţie  ei  noi  vom  întrezări  câteva  fapte  sigure, 
care  vor  fi  tot  atâtea  jaloane,  ce  ne  permit  să  mergem  mai  de¬ 
parte  cu  ajutorul  unor  lumini  nouă.  Vom  examina  succesiv  moartea, 
judecata  şi  cele  două  destinaţii  cari  vor  urmă  după  ea. 

Şi  mai  întâiu  moartea.  Din  punct  de  vedere  fiziologic,  nimic 
mai  simplu  ca  moartea:  dacă  vieaţa  e  un  echilibru  între  un  or¬ 
ganism  şi  mediul  înconjurător,  —  moartea  e  ruperea  acestui 
echilibru.  Dintr’un  motiv  sau  altul  forţa  vitală,  ascunsă  în  corp, 
încetează  de  a  lucră.  Moleculele,  ne  mai  fiind  sprijinite,  se  des- 
lipesc  încet,  atrase  de  alte  forţe  din  afară  de  ele.  Această  lucrare 
se  îndeplineşte  încet,  încet,  în  chip  cu  totul  normal,  până  ce 
corpul  dispare  în  întregime,  în  urma  reîntoarcerii  complete  a  ele¬ 
mentelor  materiale  în  natura  înconjurătoare.  Nici  o  luptă,  nici  o 
criză  în  această  descompunere  desăvârşită  de  vietăţi  infinit  de 
mici,  cari  par  că  pândesc  tocmai  ora,  în  care  moartea  a  rupt 
echilibrul,  spre  a  se  aruncă  asupra  noastră. 

Dar  acest  fenomen  natural  poate  fi  precedat  de  lupte  gro¬ 
zave.  După  punctul  de  vedere  în  care  ne  aşezăm  vorbind  de 
moarte,  descrierea  din  rece  şi  calmă  cum  era  la  început,  poate 
deveni  dureroasă,  sfâşietoare.  Când  victima  e  o  fiinţă  mult  iu¬ 
bită,  pentru  care  trăiam,  fără  care  vieaţa  ne-ar  pâreâ  imposibilă,  oh! 
cum  se  schimbă  atunci  tonul:  Cum  şi  inimile  cele  mai  vârtoase 
devin  simţitoare  !  La  ce  sfâşieri  asistăm  uneori  lângă  căpătâiul 
muribunzilor ! 

Şi  trebuie  să  mărturisim,  că  e  grozav  sa  ne  gândim  că  o 
fiinţă  admirabil  desvoltată,  înzestrată  cu  frumseţe  fizică  şi  morală, 
posedând  facultăţile  cele  mai  nobile,  iubită  de  toţi,  e  condamnată 
aşa  de  categoric  să  fie  atacată,  roasă  şi  prefăcută  în  praf  de 
agenţii  microscopici,  care  sunt  tot  atâtea  forţe  oarbe. 

Moartea,  teribilă  la  aceia  pe  cari-i  iubim,  nu  e  mai  puţin 
teribilă  când  e  vorba  de  noi  înşine.  In  oarecari  privinţe  e  şi  mai 
teribilă.  Lucru  curios,  tocmai  oamenii  cei  mai  cultivaţi  au  mai  multă 
teamă  de  ea.  Au  cugetat  prea  mult  spre  a  nu  putea  crede  într’o 
vieaţă  de  dincolo:  apoi  ideea  acestui  tunel  întunecos,  a  acestei 
prăbuşiri  a  fiinţei  lor,  îi  umple  de  groază  şi  de  spaimă... 

In  fine,  iată  şi  acest  tunel  trecut.  Inima  a  încetat  de  a  mai 
bate,  corpul  se  va  reîntoarce  în  pământul  din  care  a  fost  luat. 


81 


Ce  se  face  sufletul  înzestrat  cu  spirit,  cum  am  vorbit  mai  sus. 
Presupunem  admisă  credinţa  în  viitoarea  existenţă;  care  va  fi 
atunci  această  existenţă? 

Să  spunem  câteva  cuvinte,  fără  a  ne  opri  aci  cu  privire  la 
două  ipoteze  emise  asupra  subiectului  stării  sufletului  după  moarte: 
aceia  a  somnului  şi  a  metempsihozei.  După  cea  dintâi,  sufletul 
după  ultima  suflare  ar  intră  îndată  într’un  somn  adânc,  un  fel  de 
catalepsie,  persistând  în  ea  pană  la  înviere.  A  vorbi  de  somnul 
morţilor,  n’ar  mai  fi  o  imagine  ci  o  realitate.  Mărturisesc  că  nu 
înţeleg  această  ipoteză.  De  ce  acest  somn?  Cum  se  explică  această 
oprire,  mai  mult  sau  mai  puţin  prelungită,  a  activităţii? 

Poate  rămânea  oare  sufletul  aşa  adormit,  când  pe  pământ  chiar, 
în  timpul  somnului,  se  arată  aşa  de  activ  în  visuri?  La  ce  ar 
servi  acest  somn?  E  mult  mai  natural  să  admitem  o  continuare 
a  vieţii  în  alte  condiţiuni. 

A  doua  ipoteză,  a  metempsihiozei,  poate  interesă  spiritul, 
poate  seduce  imaginaţia,  dar  n’o  cred  mai  bine  întemeiată  ca  pe 
cea  precedentă.  Eu  nu  văz,  spre  exemplu,  cum  pentru  a  pedepsi 
şi  a  educă  pe  om,  să-l  faci  să  între  în  corpul  unui  animal.  N’ar 
fi  ăsta  cel  mai  sigur  mijloc  de  a  împiedecă  să  se  ridice  şi  de  a-I 
menţinea  pe  piciorul  scării,  dacă  nu  a-1  mai  coborî?... 

Aceste  ipoteze  sunt,  dar,  în  orice  caz  foarte  problematice  şi 
ceeace  constitue  din  ce  în  ce  mai  mult  o  siguranţă  pentru  orice 
conştiinţă  dreaptă,  e  faptul  judecăţii  care  va  urmă  după  moarte. 
Oare  nu  există  deja  în  istoria  generală  a  omenirii  semne  pre¬ 
mergătoare  ale  acestei  judecăţi?  Marele  Schiller  a  zis  despre  is¬ 
torie  că  e  judecata  lui  Dumnezeu,  ceeace  însemnează  că  în  de¬ 
cursul  veacurilor  se  stabileşte  o  dreptate  lentă,  ca  un  echilibru  moral. 

Popoarele  care  caută  binele  şi  moralitatea  înfloresc  şi  la  urma 
triumfă  asupra  acelora,  care,  din  contra,  se  Iasă  corrupte  şi 
suferă  îndată  urmările.  Tot  aşa  şi  în  vieaţa  individuală,  există 
o  sancţiune  a  purtării.  Omul,  care  ascultă  de  conştiinţa  sa,  pri¬ 
meşte  dela  ea  o  aprobare  care-1  umple  de  bucurie.  Dacă,  din 
contră,  o  face  să  tacă,  dacă  o  calcă  în  picioare,  ea  1  tulbură,  şi 
mai  curând  sau  mai  târziu,  catastrofe  grozave  cad  asupra  lui  şi 
asupra  familiei  lui. 

Dar,  alături  de  aceste  fapte  pozitive,  există  o  mulţime  de 
alte  fapte  cari  contrazic  direct  acest  principiu.  Dreptatea  cere 
timp  spre  a  o  stabili  şi  prin  urmare  indivizii  până  atunci  pot  fi 
victimele  unei  nedreptăţi  strigătoare  la  cer.  Conştiinţa  noastră 
protestează  contra  lor  şi  nu  Ie  poate  împărtăşi.  Ce  însemnează  asta 
decât  că  va  veni  cu  siguranţă  o  zi,  în  care  se  va  face  dreptate 
deplină?  Judecăţile  date  încă  ne  fac  să  prevedem  cu  siguranţă  o 
judecată  definitivă,  care  va  fi  încoronarea  celor  precedente. 

Altminteri,  lumea  morală  ar  rămânea  în  suspensie,  toate  no¬ 
ţiunile  noastre  de  dreptate  ar  îi  călcate  în  picioare.  Judecăţile 
conştiinţei  nu  pot  fi  deajuns  căci  în  general,  ea  e  cu  atât  mai 
severă  cu  cât  noi  suntem  mai  înaintaţi.  Acei  pe  care-i  turbură 
sunt  de  obiceiu  cei  mai  buni.  Astfel  sancţiunea  conştiinţei,  luată 
izolată,  ar  riscă  să  constitue  ea  însaş  o  nedreptate  mai  mult. 
Trebue  cu  orice  preţ,  o  întregire  a  acestei  sancţiuni. 

Puţin  importă,  de  alminteri,  forma  judecăţii  viitoare.  Se  va 
asemănă  ca  cu  unul  din  tribunalele  noastre,  cu  prezidenţii,  avocaţi, 
aprozi,  etc.,  după  cum  afirmă  unele  religiuni,  ca  a  vechilor  Egipteni? 
Evident  că  nu.  E  curios  însă  când  vezi  reprezentările  de  pe  mo¬ 
numentele  egiptene.  După  ele,  sufletul,  imediat  după  moarte  se 
coboară  în  lumea  inferioară,  condus  în  sala  «adevărului»,  unde 
este  aşezat  într’o  balanţă  în  prezenţa  lui  Osiris  şi  celor  42  de 
ajutori,  stăpânii  adevăru  ui  şi  judecătorii  morţilor.  Trebue  să  vedem 
aci  ca  şi  în  povestirile  Apocalipsei  biblice,  imagini  care  ne  fac 
să  înţelegem  realitatea  judecăţii. 

Această  judecată  ne-o  putem  închipui  dublă:  imediat  după 
moarte  trebue  să  existe  o  primă  judecată,  care  să  aşeze  sufletul 
în  cutare  sau  cutare  condiţiune  conform  vieţii  sale  pământeşti; 
apoi  după  un  interval  mai  mult  sau  mai  puţin  îndelungat  va  avea 
loc  o  a  doua  judecată,  aceasta  însă  va  fi  definitivă  şi  după  ea 
soartea  sufletului  se  va  fixa  pentru  totdeauna.  Acest  interval  îmi 
pare  greu  de  admis  dacă  avem  în  vedere  pe  aceia  cari,  pe  pă¬ 
mânt  în  urma  unor  împrejurări  independente  de  voinţa  lor,  n’au 
putut  ajunge  la  bine.  Trebue  ca,  într’un  chip  sau  altul  să  fie  puşi 
în  stare  de  a  alege  între  bine  şi  rău.  Prima  judecată  va  avea 
mai  ales  de  rezultat,  de  a  pune  sufletul  în  faţa  lui  însuşi,  izo- 
lându-se  de  toate  ocaziunile  inferioare  de  distracţie.  Pentru  o  mul¬ 
ţime  de  persoane,  care  trăesc  într’un  sbucium  continuu,  eu  cred 
că  această  reculegere  interioară  va  fi  ceva  solemn,  aproape  teribil, 
căci  ele  vor  trebui  să  constate  golul,  care  se  află  în  fundul  su¬ 
fletului  lor  şi  deşertăciunea  vieţei  lor  trecute. 

Dar  după  această  înfăţişare  a  sufletului  înaintea  lui  însuşi 
oarecum  îi  va  urmă,  într’un  viitor  mai  mult  sau  mai  puţin  de¬ 
părtat,  înfăţişarea  înaintea  lui  Dumnezeu.  Sufletul  va  fi  pus  faţă 
in  faţă  cu  Dumnezeu.  El  va  întâlni  pe  acela,  pentru  care  e  făcut 
şi  fără  care  vieaţa  sa  i-ar  fi  imposibilă.  Va  fi  deajuns  numai 
această  întâlnire,  pentru  ca,  imediat,  fără  chiar  ca  Dumnezeu  să 
fie  pronunţat  sentinţa,  sufletul  să  se  ştie  condamnat  sau  mântuit. 
In  această  contemplare  a  fiinţei  perfecte  va  fi  sau  o  groază  ne¬ 
spusă  sau  izvoare  de  veselie  nespusă.  Dupăcum  un  magnet  - 
zice  un  scriitor  —  fiind  apropiat  de  o  grămadă  de  pulbere  mine¬ 
rală,  atrage  toate  părticelele  de  fier  şi  lasă  nemişcate  pe  celelalte, 

tot  aşa  va  fi  şi  în  ziua  judecăţii.  Numai  prin  strălucirea  prezenţii 
sale,  prin  afinitatea,  prin  simpatia  sau  lipsa  acestei  simpatii  între 
Hristos  şi  sufletele,  pe  care  a  venit  să  le  mântuiască,  deosebirea 
dintre  fiii  lui  Dumnezeu  şi  a  celor  revoltaţi  contra  lui  va  apărea 
la  moment.  Condiţiunea  fiecăruia  se  va  stabili,  cu  atâta  preci- 
ziune,  de  par’că  tot  trecutul  lor  ar  fi  fost  examinat  cu  minuţiozi¬ 
tate,  discutat  şi  apreciat.  Mărimea  nespusă  a  judecăţii  de  apoi  va 
fi  minunata  putere  a  acestei  dreptăţi,  propusă  adesiunii  noastre 
până  aci  şi  care  deodată  pune  stăpânire  pe  noi  cu  o  autoritate 
iresistibilă. 

Această  judecată  e  o  necesitate^  morală  atât  pentru  Dum¬ 
nezeu,  legislatorul,  cât  şi  pentru  suflet.  în  interesul  chiar  al  fiinţelor 
morale,  trebue  ca  dreptatea  suverană  a  lui  Dumnezeu  să  se  re¬ 
cunoască  şi  să  se  proclame.  Trebue  ca  aceste  fiinţe  să  ştie  pentruce 
sunt  condamnate  sau  mântuite.  E  în  joc  ordinea  morală;  sanc¬ 
ţiunea  e  necesară,  căci  altfel  desordinea  şi  anarhia  ar  domni 
pretutindeni.  E  admisibil  oare,  ca  o  fiinţă  rea  care  n’a  cugetat  decât 
răul  şi  cum  să  nenorocească  pe  ceilalţi,  trăind  în  egoism,  să 
poată  fi  tratată  ca  fiecare  om  cinstit,  care-’şi  consacră  vieaţa  în¬ 
treagă  în  sei viciul  Domnului  şi  aproapelui  său?  Cum  ar  putea 
Dumnezeu  primi  la  fel  pe  omul  cel  mai  drept  care  s’a  văzut 
vreodată  pe  pământ,  pe  unul  din  apostoli,  şi  pe  un  Iuda  sau 
Pilat  care  a  dat  morţii  pe  fiiul  omului,  cu  toate  înştiinţările 
precise  ale  conştiinţei  lor? 

Spunem  sus  şi  tare  că  judecata  se  va  face  cu  o  dreptate  şi 
echitate  desăvârşită.  Ea  va  fi  irevocabilă,  fiindcă  va  ţinea  seamă 
de  totul :  de  împrejurări  grele  şi  de  multe  altele,  şi  sufletul  va 
fi  obligat  s’o  confirme  până  în  cele  mai  mici  detalii.  Pentruca 
această  judecată  să  fie  absolut  dreaptă,  trebue  neapărat,  să  fie 
pronunţată  de  o  fiinţă,  care  ne  cunoaşte  până  în  cele  mai  ascunse 
adâncimi  ale  fiinţei  noastre:  temperamentul,  ereditatea,  împrejură¬ 
rile  familiare  şi  sociale  trebue  să-i  fie  cunoscute.  Şi  această  fiinţă 
nu  e  alta  decât  Dumnezeu. 

De  altminteri,  e  un  fapt  curios,  adesea  observat:  apropierea 
morţii  a  făcut  pe  mulţi  oameni  să-şi  amintească  deodată,  ca  ful¬ 
gerul,  de  vieaţa  trecută.  Am  auzit  pe  un  doctor  povestind  că,  fiind 
bolnav  de  friguri,  a  văzut  deodată  într’o  zi  un  loc  din  Geneva, 
unde  se  juca  adesea  în  copilărie.  Locul  transformat  în  totul,  îi 
scăpase  din  memorie  şi  totuş  o  simplă  febră,  fusese  de  ajuns, 
pentru  a  face  să  reapară  înaintea  lui  amintiri  săpate  cu  trăsături 
neşterse  în  creerul  său,  fără  ca  el  să-şi  fi  dat  seama. 

Astfel,  totul  se  păstrează  în  memorie  şi  dacă  o  îngrămădire 
de  sânge  poate  readuce  în  memorie  scene  uitate,  de  ce  Dumnezeu 
n’ar  putea  să  facă  tot  aşa  în  clipa  judecăţii  de  apoi?  Eul  nostru 

e  format  din  mulţime  de  straturi  de  amintiri  suprapuse,  prin  care 
s’a  menţinut  şi  desvoltat  şi  care  sunt  tot  atâtea  clişee  fotogra¬ 
fice,  păstrate  cu  îngrijire  pentru  ziua  judecăţii.  In  fond,  la  un 
moment  dat,  noi  ne  putem  aminti  puţine  lucruri,  faţă  de  celece 
par  dispărute  şi  pe  care  un  nimic  ni-le  poate  aduce  la  lumina  zilei. 

Ce  se  va  face  cu  sufletele  condamnate  în  urma  judecăţii? 
Căci  e  evident  că,  dacă  există  o  judecată,  există  şi  două  so- 
luţiuni  posibile:  sau  condamnarea  sau  achitarea.  Altminteri,  jude¬ 
cata  aceasta  n’ar  avea  nici  o  realitate.  Cum  să  ne  închipuim,  dar, 
că  va  fi  soarta  celor  condamnaţi?  Nu  sunt  decât  trei  ipoteze  ad¬ 
misibile  spre  a  rezolvă  această  chestiune  grea: 

Sau,  aceşti  nenorociţi  la  urmă  vor  reintră  în  ordine,  întor- 
cândii-se  la  Dumnezeu: 

Sau  vor  suferi  veşnic  departe  de  El; 

Sau  vor  fi  nimiciţi. 

Mai  înainte  de  a  spune  câteva  cuvinte  despre  fiecare  din 
aceste  ipoteze  trebuie  să  ne  amintim  că  problema  nu  poate  fi 
rezolvată  în  chip  desăvârşit,  în  starea  actuală  a  cunoştinţelor 
noastre,  fiindcă,  am  spus  dela  început,  că  ideia  eternităţii  trece 
peste  cadrul  cunoştinţelor  noastre.  Putem  întrevedea  foarte  bine 
ce  însemnează  această  idee,  însă  nu  putem  aveâ  o  noţiune  exactă 
despre  ea,  dupăcum  nu  putem  aveâ  nici  despre  ideea  de  infinit, 
care  totuş  ni-se  impune. 

Dupăce  am  făcut  această  rezervă,  mă  întorc  Ia  prima  ipoteză, 
care  se  numeşte  şi  universalism  şi  după  care  toţi,  şi  buni  şi  răi, 
ar  trebui  cu  siguranţă,  să  intre  într’o  zi  în  armonia  universală. 
Sufletul,  fiind  de  esenţă  divină,  ar  fi  silit  să  se  reîntoarcă  la 
Dumnezeu,  după  o  serie  de  încercări  mai  mult  sau  mai  puţin 
chinuitoare,  destinate  a-1  readuce  Ia  ascultare,  şi  ar  veni  o  zi, 
în  care  toţi  ar  fi  reintegraţi  în  starea  normală,  chiar  şi  creaturile 
cele  mai  degradate. 

Evident  că  această  ipoteză  e  foarte  frumoasă.  Ea  seduce 
spiritul  la  prima  vedere,  şi  am  vrea  chiar  ca  să  fie  adevărată. 
Cugetând  puţin  însă  vedem  că  ea  ridică  obiecţiuni  puternice.  Ce 
se  face,  într’adevăr,  cu  marea  chestiune  a  libertăţii,  într’o  ase¬ 
menea  ipoteză.  Libertatea  nu  e  oare  grav  rănită  dacă,  vrând 
nevrând,  omul  e  silit  să  se  supună  lui  Dumnezeu?  Mai  e  atunci 
libertate  aceea  care  îmi  impune  o  obligaţie,  dela  care  nu  mă 
pot  sustrage?  De  altfel,  dacă  toţi  şi  buni  şi  răi,  trebuie  să  fie 
puşi  într’o  zi  pe  acelaş  plan  înaintea  lui  Dumnezeu,  nu  mai  e  nici 
o  sancţiune  reală.  Trebuinţa  de  dreptate,  care  turbură  inima 
oricărui  om,  nu  e  satisfăcută.  Dacă  ar  fi  aşa,  am  mai  puteâ  aveâ 
noi  oare  o  lume  morală,  o  împărăţie  de  fiinţe  morale,  care  să 
facă  binele  în  mod  liber  numai  din  iubire?  N'am  cădeâ  atunci 

în  determinismul  universal,  de  care  numai  dorul  unui  spirit  liber 
trebue  să  ne  scape?  In  fine,  cum  s’ar  paraliza  energia  morală, 
dacă  această  doctrină  ar  fi  predicată  tuturor  şi  ar  fi  primită  de 
toţi  ?  De  ce  adecă  să  lupţi  atât  contra  răului,  de  ce  să  te  sileşti  să 
faci  bine,  dacă,  în  definitiv  toţi  şi  buni  şi  răi,  trebue  să  ajungem 
la  acelaş  rezultat?  Lupta  contra  ispitelor  devine  inutilă.  Să  ne 
desfătăm  mai  bine  cât  putem  mai  mult  în  plăceri  şi  să  ne  punem 
pe  traiu,  până  când  marea  ne  va  aruncă  ea  însăşi  pe  mal. 

A  doua  ipoteză,  după  care  sufletele  pierdute  ar  fi  condam¬ 
nate  la  pedepse  veşnice,  din  cauza  gravităţii  greşelilor  comise, 
nu-mi  pare  deloc  mai  temeinică  decât  cea  dintâi.  E  posibil  oare 
să  admiţi  o  vieaţă,  care  să  dureze  veşnic  alături  şi  în  afară  de 
Dumnezeu?  Numai  Dumnezeu  are  nemurirea  şi  a  admite  că 
unele  fiinţe  pot  subsistă  în  veci,  deşi  departe  de  El,  pare  o  con¬ 
trazicere.  N’ar  însemnă  aceasta  să  afirmăm  că  există  două  principii 
eterne  coexistente  în  mod  paralel?  Cum  am  putea  crede  apoi 
într’o  dezordine  vecinică?  Toţi  avem  înlăuntrul  nostru  o  trebu¬ 
inţă  imperioasă  de  ordine,  de  armonie.  Trebuie  să  credem  că 
într’o  zi  scopul  creaţiunii  va  fi  atins  pe  deplin,  că  armonia  va  fi 
restabilită  în  tot  universul,  că  Dumnezeu  va  fi  totul  în  toţi,  ceeace  nu 
s’ar  întâmplă,  dacă  undeva  în  acest  univers  ar  există  fiinţe  chemate 
să  sufere  veşnic,  în  stare  de  revoltă  împotriva  lui  Dumnezeu.1 

Nu,  mi-se  pare  mai  conform  nu  numai  cu  învăţătura  biblică, 
de  care  n’am  să  vorbesc  aci,  ci  şi  cu  conştiinţa  luminată  de  raţiune, 
să  admit  a  treia  ipoteză,  după  care  cei  condamnaţi  vor  fi  nimi¬ 
ciţi  la  urmă.  Vieaţa  e  oferită  gratuit  de  creator  tuturor  fiinţelor 
omeneşti.  De  aceea  trebue  ca  ele  să  se  supună  unor  anumite  con- 
diţiuni  indispensabile,  să  intre  şi  să  se  menţină  în  mediul  favo¬ 
rabil  vieţii,  în  atmosfera  necesară  sufletului,  care  nu  e  alta  decât 
atmosfera  Spiritului  lui  Dumnezeu.  Dacă  ies  din  acest  mediu, 
dacă  schimbul  necesar  se  suspendă  pentru  totdeauna,  vieaţa  de¬ 
vine  imposibilă.  Sufletul,  pierzându-şi  facultatea  superioară  — 
spiritul  —  care-1  punea  în  legătură  cu  Dumnezeu,  se  stinge 
ca  o  lampă  lipsită  de  oxigen. 

Acelaş  cuvânt  divin,  care  chemă  la  vieaţă  creatura  spirituală, 
o  condamnă  la  moarte,  în  urma  neascultării  ei.  Din  punct  de 
vedere  filozofic,  nu  ne  putem  închipui  un  Dumnezeu,  care  să  si¬ 
lească  o  fiinţă  liberă  să  trăiască  veşnic,  când  această  fiinţă  nu 
vrea  cu  nici  un  preţ  să  trăiască.  Libertatea  mea  parecă  implică 
posibilitatea  grozavă  de  a  refuză  vieaţa. 

De  altminteri,  la  fel  ne  învaţă  şi  experienţa  zilnică.  Toţi  am 
observat  cum  scoboară  păcatul  pe  om.  încet,  încet,  pasiunea 
dominând  în  el,  beţia,  spre  exemplu,  individul  îşi  pierde  facultăţile 

1  Aceasta  e  o  părere  individuală  a  autorului.  Oare  nu  se  restabileşte  armonia 
şi  prin  pedepsirea  răului?  Nota  Red. 

superioare.  Acestea  se  şterg  treptat,  până  ce  avem  a  face  cu  o 
fiinţă  stranie  monstruoasă,  cu  un  fel  de  brută,  care  nu  mai  are 
decât  instincte  sensuale.  Prelungiţi  liniile,  lăsaţi  să  se  continue 
acţiunea  de  distrugere,  şi  veţi  ajunge  uşor  la  distrugerea  com¬ 
pletă  a  fiinţei,  care  n’a  vrut  să  trăiască. 

Dar,  atunci,  va  zice  cineva,  cum  se  explică  crearea  atâtor 
fiinţe  omeneşti,  dacă  o  mare  parte  dintre  ele  trebue  neapărat  să 
piară?  Aici  nu  e  chestie  de  necesitate:  toţi,  fără  excepţie,  sunt 
predestinaţi  la  vieaţă.  Dacă  refuză  darul  lui  Dumnezeu,  Dumnezeu 
nu  vrea  să-i  silească.  Se  petrece  cu  ei  atunci,  ceva  analog  cu 
ceeace  se  petrece  continuu  în  lumea  materială.  In  aceasta  din 
urmă,  într’adevăr,  sunt  nenumărate  fiinţe,  care  erau  destinate  să 
trăiască  şi  care  nu  trăesc,  sau  care  abia  întrevăd  vieaţa.  Câte 
grăunţe,  care,  negăsindu-se  în  condiţiuni  normale  de  existenţă, 
rămân  inutile  înainte  de  a  fi  prefăcute  în  praf!  Se  poate  afirmă 
chiar  că  în  natură,  numai  un  număr  mic,  chiar  foarte  mic  de  , 
fiinţe,  ajunge  la  o  creştere  deplină.  Majoritatea  fiinţelor,  deşi  can¬ 
didate  la  vieaţă,  nu  intră  în  ea  niciodată.  De  ce  ar  fi  altfel,  când 
e  vorba  de  om  ?  De  ce,  aceea  ce  e  adevărat  cu  privire  la  corpul 
său,  fără  să  vrea  (două  treimi  din  oameni  mor  în  cea  mai  fra¬ 
gedă  copilărie),  n’ar  fi  şi  mai  adevărat  în  privinţa  sufletului  său, 
când  s’a  adăugat  un  fapt  moral  de  toată  gravitatea,  revolta  contra 
stăpânului  suprem  al  vieţii? 

Admiţând  această  doctrină,  vătămăm  oare  morala,  liniştind 
pe  cei  răi,  care  ar  prefera  mai  de  grabă  nimicirea  decât  chinurile 
vecînice?  Nu  cred.  Căci  am  convingerea  că  această  nimicire  va 
fi  ceva  mult  mai  grozav  decât  ne  închipuim  noi  de  obiceiu. 
Intr’adevăr,  nimicirea  aceasta  nu  se  va  face  deodată,  nu  va  avea 
loc,  decât  atunci  când  sufletul  îşi  va  fi  recunoscut  în  deajuns 
nebunia  şi  vinovăţia,  refuzând  darul  cel  mai  frumos,  pe  care  i 
l-a  putut  face  Dumnezeu  vre-odată.  înainte  de  a  pieri,  el  va  fi 
obligat  să  constate,  cu  rernuşcări  grozave  şi  suferinţe  nespuse, 
că  ceeace  a  refuzat  de  bunăvoie,  eră  ceva  splendid,  care  întrecea 
tot  ce  închipuirea  a  putut  concepe  mai  frumos.  Revoltat  contra 
lui  Dumnezeu,  izvorul  oricărui  bine  şi  oricărei  fericiri,  el  se  va 
vedea  faţă  în  faţă  cu  El,  şi  în  loc  să  intre  în  comuniune  cu  El,  se 
va  despărţi  pentru  totdeauna  de  acela  pentru  care  fusese  creat. 
El  va  întrezări  totul,  fiindcă  va  întrezări  pe  Dumnezeu  şi  nu  va 
căpătă  nimic,  decât  lipsa  şi  moartea,  deoarece  nu  va  voi  să  se 
supună  lui  Dumnezeu.  Turburat  de  pofte  aprinse,  el  nu  va  avea 
nimic  spre  a  le  putea  satisface,  căci  totul  îi  va  lipsi.  Golul,  neantul 
se  va  deschide  adânc  înaintea  lui,  înainte  de  a-1  înghiţi. 

Inutil  să  mai  insist.  N’am  decât  să  vă  amintesc  ceeace  orice 
om  a  simţit  cândva:  remuşcările  conştiinţei  şi  tulburările,  pe  care 

le  aduce  după  ea,  spre  a  vă  face  să  înţelegeţi  că  supravieţuirea 
celui  rău,  înainte  de  dispariţia  sa,  va  fi  ceva  înspăimântător. 
Adevăratul  rege  al  grozăviilor  nu  e  moartea  cea  dintâi,  după  care 
mai  poate  fi  o  lumină  de  nădejde,  ci  a  doua,  care  e  noaptea 
neagră  a  desnădejdii. 

Mă  grăbesc  însă  să  ies  din  acest  subiect  întunecos  şi  să  spun, 
terminând,  câteva  cuvinte  despre  soarta  acelora,  care  vor  scăpă 
de  condamnare.  Destinaţi  pentru  vieaţă,  ei  vor  primi  un  corp 
schimbat  faţă  de  care  corpul  pământesc  nu  e  decât  o  imagine 
foarte  slabă,  dupăcum  corpul  omizilor  abia  te  face  să  presimţi  pe 
al  fluturilor.  Acest  corp  schimbat,  stăpânit  de  spirit,  spiritualizat 
de  el,  nu  va  fi  decât  desvoltarea  unui  germen  cuprins  şi  în  corpul 
actual,  după  cum  în  grăunte  se  ascunde  embrionul  plantei  vii¬ 
toare,  care  iese  din  el,  când  are  loc  descompunerea  grăuntelui. 
Acest  corp  va  fi  format  de  noi  într’o  măsură  oarecare,  prin  ac¬ 
tivitatea  noastră  interioară  de  pe  pământ.  El  va  purtă  dar  pecetea 
personalităţii  noastre  schimbate  şi  va  corespunde  exact  fiinţei  in¬ 
terioare,  ceeace  nu  se  întâmplă  totdeauna  aici.  Privirea  însăşi, 
trăsăturile  feţei  vor  fi  expresiunea  exactă  a  caracterului  nostru, 
care  va  avea  însemnata  onoare  de  a  reflectă  una  din  razele  feţii 
Iui  Dumnezeu. 

Cu  acest  corp  vom  fi  chemaţi  la  o  vieaţă  din  ce  în  ce  mai 
înaltă,  din  ce  în  ce  mai  glorioasă,  o  vieaţă  care  nu  se  va  petrece 
în  odihnă,  cântând  din  veac  şi  până  în  veac.  Vom  aveâ  mai  de¬ 
grabă  o  deplină  activitate  în  faţa  noastră,  dar  o  activitate  bine¬ 
făcătoare,  în  iubire  şi  servire,  căci  ea  va  răspunde  în  totul  aspi- 
raţiunilor  fiinţei  noastre,  şi  ne  va  duce  la  perfecta  desvoltare  a 
facultăţilor  noastre.  Această  desvoltare  nedeterminată  se  va  să¬ 
vârşi  în  timpul  veşniciei,  şi  prin  ea  toate  însetările,  de  care  am 
vorbit  mai  înainte  vor  fi  potolite  şi  anume:  setea  de  cunoştinţă 
căci  vom  cunoaşte  cum  am  fost  cunoscuţi  şi  vom  aveâ  nespusa 
mulţumire  de  a  vedea  succesiv  toate  misterele,  care  ne  turbură, 
desvăfuite  unele  după  altele,  la  lumina  deplină  a  lui  Dumnezeu, 
cum  se  împrăştie  toamna  ceaţa,  odată  cu.  răsăritul  soarelui.  Setea 
de  sfinţenie  şi  dreptate,  căci  vom  fi  în  locaşul  şi  al  uneia  şi  al 
alteia.  Vom  fi  sfinţi  şi  în  acelaş  timp'  drepţi  şi  înconjuraţi  de 
fiinţe  asemenea  nouă.  Va  fi  un  îndoit  progres,  dar  progres  fără 
luptă,  progres  normal,  progres  în  fericire.  Căci  setea  noastră  de 
fericire  va  fi  pe  deplin  potolită.  Lucrând  la  fericirea  celorlalţi, 
vom  fi  cât  mai  fericiţi  posibil,  prin  desvoltarea  complectă  a  fiinţei 
noastre,  aşezată  de  data  aceasta  în  cele  mai  bune  condiţiuni.  In 
fine  setea  de  vieaţă  nu  ne  va  mai  putea  turbură,  fiindcă  vom  stă 
înaintea  eternităţii. 

Personalitatea  noastră,  departe  de  a  fi  nimicită  sau  cufun¬ 
dată  în  marele  Tot ,  va  fi  din  contră,  pe  deplin  desvoltată;  dar 
desvoltată  în  mărire  şi  în  iubire,  şi  fără  nici  unul  din  defectele, 
cari  o  mânjesc  pe  pământ. 

Şi  cum  se  vor  săvârşi  aceste  transformări  minunate?  Pur  şi 
simplu,  prin  faptul  următor,  care  rezumă  pe  toate  celelalte:  Su¬ 
fletul  fiind  înzestrat  cu  Spirit,  creat  pentru  Dumnezeu,  va  avea 
deplin  pe  Dumnezeu.  Cerul  într’adevăr  e  deplina  posesiune  a  lui 
Dumnezeu.  Puţin  importă  unde  se  află.  E  pretutindeni,  unde 
Dumnezeu  e  totul  în  toţi;  căci  Dumnezeu,  având  totul,  poate 
să  dea  totul  sufletului.  A-l  avea  înseamnă  a  nu  duce  lipsă  de 
nimic,  înseamnă  a  avea  plenitudinea.  Acesta  e  răspunsul  pe  care-1 
putem  da  acelora,  cari  ne  întreabă  cum  vom  putea  fi  fericiţi, 
dacă  n’avem  cu  noi  toate  fiinţele,  pe  care  le  iubim  pe  pământ. 
Evident  că  vom  iubi  toate  creaţiunile,  dar  nu  le  vom  iubi  mai 
mult  ca  pe  Dumnezeu  şi  pe  acelea  cari  vor  fi  în  afară  de  ori¬ 
zontul  divin,  nu  le  vom  mai  vedea.  Carnea  şi  sângele  nu  vor 
moşteni  împărăţia  cerurilor,  ele  nu  vor  pătrunde  într’ânsa  decât 
transformate,  spiritualizate  şi  pline  de  Dumnezeu. 

In  faţa  unor  asemenea  perspective,  face  să  trăeşti  şi  să  lupţi 
contra  miilor  de  ispite  ale  vieţii  prezente,  merită  să  suferi  câtva 
timp  şi  să  te  alipeşti  strâns  de  bine,  rupând  lanţurile  păcatului, 
care  ne  împiedecă  de  a  sburâ  spre  înălţimi.  Merită  să  ne  asi¬ 
gurăm  acest  viitor  şi  să  evităm  cu  grije  ceeace  l-ar  putea  com¬ 
promite.  Merită  mai  ales  să  lucrăm  din  toate  puterile  noastre 
spre  a  asigură  şi  altora  această  fericire,  care  le  e  destinată  şi  lor 
ca  şi  nouă. 

Pe  pragul  eternităţii,  vreau  mai  bine  să  tac,  căci  descrierile 
devin  imposibile.  Mă  întorc  Ia  tine  iubitul  meu  cetitor!  Şi  termin 
cu  două  tablouri. 

Acum  câţiva  ani  am  fost  de  faţă  la  o  întâmplare  minunată. 
Fusesem  chemat  în  grabă  la  un  beţiv,  care  muriâ  de  delirium 
tremens.  Nu  eră  un  om  rău  de  tot.  Nu  căzuse  pe  ultimile  trepte 
ale  alcoolismului.  Se  lăsase  numai  târît  de  viţiul  său  într’o  com¬ 
plectă  indiferenţă  faţă  de  Dumnezeu.  Când  intrai  în  camera  lui, 
semăna  cu  un  nebun  furios.  Încercai  să-l  liniştesc,  vorbindu-i  de 
iubirea  divină  şi  de  iertarea  lui  Dumnezeu,  oferită  în  Isus  Hristos 
chiar  în  ultimul  moment,  celuice  se  căeşte.  Atunci  cu  un  ton 
disperat  şi  pecetluit  cu  o  adâncă  durere,  pe  care  nu  o  voiu  uită 
niciodată,  exclamă: 

<E  prea  târziu,  Domnule,  e  prea  târziu.  Ceeace-mi  spui  d-ta 
nu  mai  e  pentru  mine.  Eu  văd  pe  dracul  că  vine  să  mă  ia!» 
In  dimineaţa  următoare  când  venii,  îl  găsii  în  aceiaş  stare.  După 
masă  eră  mort!... 

Iată  al  doilea  tablou.  Albert  Haller,  cel  mai  mare  fiziologist 
din  timpul  său,  cu  un  an  înaintea  lui  Voltaire.  El  a  spus  cătră 
aceia  cari  îl  înconjurau  cuvintele  următoare:  «La  hotarele  veşni¬ 
ciei  nu  văd  nimic,  care  să  mă  poată  asigură  în  privinţa  soartei 
mele,  decât  siguranţa  unui  mijlocitor,  care  mi-a  calculat  datoria, 
care  m’a  pus  în  stare  de  a  nădăjdui  că  Dumnezeu  îmi  va  iertă 
greşalele  şi  mulţimea  păcatelor  mele...»  Cu  opt  zile  înainte  de 
a-şi  da  ultimul  suspin,  a  scris  în  jurnalul  său:  «Cum  să  mă  în¬ 
făţişez  înaintea  judecătorului  meu?...  Oh!  Părinte,  mult  îndurate, 
mă  arunc  în  braţele  tale!» 

Iubite  cetitor!  Dacă  toate  astea  nu  sunt  decât  iluzii,  prefer 
întrucât  mă  priveşte  pe  mine,  în  ora  solemnă  a  morţii,  iluziunea 
savantului  credincios,  în  locul  celei  a  beţivului  disperat...  Şi  tu, 
cum  crezi?  Dim.  1.  Cornilescu. 


CHEMAREA  CLERULUI. 

Nu  poate  fi  cineva  decât  adânc  întristat  privind  starea  reli¬ 
gioasă  a  lumii.  Pentruce  şi-ar  face  omul  iluzii?  Când  a-i  afectă 
să  consideri  lucrurile  altcum,  decât  sunt,  oare  răul  ar  fi  mai  pu¬ 
ţin  însemnat?  Ar  fi  mai  puţin  adevărat,  că  nouă  zecimi  din  ome¬ 
nire  sunt  cufundate  în  întunerecul  erorei,  sunt  prada  prejudiţiilor, 
jucăria  sofismelor  şi  iluziilor,  victimele  indiferenţii?  Noi  nu  voim 
să  tăgăduim,  că  adevărul  n’ar  aveâ  încă  sectatori  energici  şi  in¬ 
teligenţi;  că  suflete  de  elită  nu  l-ar  posede  din  convingere,  sau 
nu  l-ar  dori  cu  ardoare;  dar  numărul  acestor  aleşi  este  mic.  Ar 
trebui  să  ne  închidem  în  mod  voluntar  ochii  pentru  a  nu  ne 
convinge  despre  acest  lucru.  în  sânul  creştinismului,  câte  secte 
diferite  şi  vrăjmaşe!  în  chiar  sânul  Bisericii  soborniceşti,  câţi  in¬ 
diferenţi,  câte  şcoale  intolerante!  ce  de  greşeli!  Ceice  n’au  fost 
sfinţiţi  lui  Dumnezeu  prin  botez,  adepţii  lui  Mohamed  şi  ai  lui 
Buddha  şi  ai  atâtor  altor  fetişi,  ocupă  pe  globul  pământesc  o  în¬ 
tindere  nemărginită.  E  cazul,  când  se  poate  exclamă:  «O  Dum¬ 
nezeule!  unde  sunt  aleşii  tăi,  şi  ce  rămâne  pe  partea  Ta». 

Noi  suntem  convinşi,  că  adevărul  nu-i  decât  în  creştinism, 
şi  că  creştinismul,  în  starea  lui  exactă  şi  completă,  este  în  Biserica 
sobornicească.  E  aşa  dar  pentru  noi  o  datorie  să  aspirăm  după 
desvoltarea  Bisericii  şi  a  înrîurirei  sale;  după  lăţirea  doctrinelor 
sale  dogmatice  şi  morale  şi  a  ierarhiei  sale;  după  o  constituţiune 
mai  forte,  mai  extinsă,  mai  puternică  a  clerului  ei. 

Biserica  sobornicească  fiind  depozitara  adevărului,  numai  prin 
ea  singură  se  va  rezolvă  problema  adevăratei  civilizaţiuni ;  nu  a 
acelei  civilizaţii  factice,  care  se  întoarce  în  mod  neschimbat  în 

aceiaşi  orbită  de  veacuri  întregi  şi  pe  care  o  vedem  la  anumite 
epoci  făcând  aceleaşii  evoluţii;  ci  problema  acelei  civilizaţii  reale, 
care  nu  poate  avea  altă  temelie,  decât  morală,  alt  principiu  decât 
adevărul  sau  cuvântul  lui  Dumnezeu. 

Adevărul  este  în  zilele  noastre  mai  întunecat,  decât  oricând; 
el  îşi  are  duşmanii  săi,  cari  îl  însoţesc  cu  insultele  lor,  luându-1 
drept  greşală;  el  îşi  are  necredincioşii  lui,  cari  nu  cred  nici  chiar 
în  existenţa  sa.  Ca  şi  Iisus  Hristos,  care  a  fost  personificarea 
lui,  el  este,  de  o  parte,  încununat  de  spini,  urît,  dispreţuit,  răstignit; 
de  alta,  el  este  negat  din  partea  oamenilor  pozitivi ,  cari  se  cred 
ajunşi  la  cel  mai  înalt  grad  al  înţelepciune!,  pentrucă  ei  tăgă- 
duesc  adevărul. 

Cine  va  lumină  lumea  şi  va  face  să  strălucească  adevărul 
şi  armonia  în  acest  chaos  de  erori  şi  de  lupte,  asupra  căruia  se 
întinde,  asemenea  unui  linţoliu,  pozitivismul  oamenilor  practici, 
cu  alte  cuvinte  indiferenţa? 

Clerului  sobornicesc,  mai  ales,  i-se  cade  această  sarcină. 
Lui  îi  aparţine  să  apere  adevărul  împotriva  acelora,  cari  îl  pri¬ 
gonesc,  şi  să-l  facă  sa  strălucească  înaintea  privirii  acelora,  cart 
îl  tăgăduesc.  Clerului  i-se  cuvine  să  conducă  acele  inteligenţe 
de  elită,  pe  cari  prejudecăţile  educaţiunei,  cercetări  rău  con¬ 
duse,  sau  iluziile  tinereţii,  le-au  îndepărtat  de  nobiiul  scop,  cătră 
care  aspiră  ele. 

Numai  cât,  pentru  a  îndeplini  aceasta  misiune  înaltă,  clerul 
sobornicesc  are  de  împlinit  mari  datorinţe;  el  are  lipsă  de  virtuţi 
solide,  de  o  mare  elevare  a  sufletului  de  ştiinţă,  şi  mai  pre  sus 
de  toate  de  multă  dragoste.  învăţătorul  i-a  zis:  «Că  el  trebuie 
să  fie  un  focular,  din  care  să  se  desprindă  asupra  lumei  razele 
luminii  şi  căldura  dragostei,  cari  să  împreune  pre  oameni  în  aceiaşi 
unitate,  cari  să  nu  facă  decât  o  inimă  şi  o  inteligenţă».  Tot  cătră 
cler  a  zis  El  încă:  «Mergând  învăţaţi  toate  popoarele,  botezându-le, 
în  numele  Tatălui  şi  al  Fiiului  şi  al  Duhului-sfânt».  Clerului,  mai  ales, 
i-a  adresat  El  cuvintele  următoare:  E  de  lipsă,  ca  lumina  voastră 
şi  faptele  voastre  cele  bune  să  lumineze  cu  atâta  strălucire  îna¬ 
intea  oamenilor,  încât  ei  să  preamărească  toţi  pe  Tatăl,  care  este 
în  ceriuri?  Cătră  cler  a  zis  el:  Voi  sunteţi  pentru  lume  sarea, 
care  trebue  să  o  scutească  de  stricăciune. 

Clerul  sobornicesc  are  de  îndeplinit  aşadar  o  nobilă  chemare. 

înţeleg  oare  cei  mai  mulţi  din  membrii  săi  această  chemare? 
Virtuţile  lor  sunt  ele  oare  ziditoare?  Cuvântul  lor  este  ecoul 
adevărului?  Muncesc  ei  cu  o  generoasă  străduinţă  să  cultive  ţa¬ 
rina  Părintelui  familiei  omeneşti?  Petrec  ei  în  această  lume,  fă¬ 
când  binele,  potrivit  pildei  învăţătorului? 

Am  vrea  să  credem  acest  lucru  şi  să  admitem,  că  episcopii 
noştri  şi  preoţii  noştri  sunt  ceiace  trebuie  să  fie;  că  desinteresul, 
abnegaţia,  ştiinţa,  dragostea  formează  preocuparea  lor  de  căpetenie. 

Dar  atunci,  pentru  care  cauză  silinţele  lor  obţin  aşa  de  pu¬ 
ţine  rezultate?  N’ar  putea  oare  să  dobândească  mai  multe? 

Adevărul  şi  binele  vor  fi  —  fără  nici  o  îndoială  —  în  luptă 
necurmată  în  mijlocul  lumii.  Acesta-i  un  principiu,  pe  care  nici  un 
creştin  nu-1  poate  contestă.  Dar  nu  cumva  învingerile  asupra 
răului  ar  putea  fi  mai  număroase,  decum  sunt  ele  în  zilele  noastre? 
Pentru  a  spori  în  lume  suma  binelui,  s’a  îmbrăcat  cuvântul  lui 
Dumnezeu  cu  natură  omenească  şi  a  venit  să  vorbească  oame¬ 
nilor,  nu  poate  deci  să  se  îndoiască  cineva,  că  dacă  lucrătorii 
adevărului  au,  asemenea  lui  lisus-Hristos,  să  supoarte  pentru  adevăr 
injuriile,  chinuri  şi  moartea,  rezultatul  definitiv  al  lucrărilor  lor 
nu  trebuie  să  fie  lăţirea  adevărului  şi  a  binelui. 

Noi  n’avem  nicidecum  să  scrutăm  intenţiunile  lui  Dumnezeu 
cu  privire  la  lume;  lucrările  sale  şi  scopurile  sale  sunt  învăluite 
într’o  taină,  ce  nu  poate  fi  pătrunsă.  Noi  avem  datoria  să-l 
adorăm  în  maiestatea  secretelor  sale  şi  să  ne  aducem  aminte, 
că  ceice  vor  vrea  să  le  cerceteze  în  mod  curios,  vor  fi  acope¬ 
riţi  sub  greutatea  mărirei  sale;  dar,  fără  a  cunoaşte  planurile  lui 
Dumnezeu,  cierul  ştie,  că  el  formează  un  corp  constituit  de  Dum¬ 
nezeu,  pentru  a  lucră  la  întinderea  împărăţiei  lui;  ştie  că  are 
să-şi  împlinească  opera,  fără  să  se  preocupe  de  rezultate,  cari  nu 
sunt  decât  în  puterea  lui  Dumnezeu;  ştie  că  stăpânul  casei  nu 
l-a  însărcinat  decât  cu  lucrarea  ţarinei  sale,  cu  cultivarea  ei,  cu 
sămânarea  ei;  că  şi-a  păstrat  pentru  sine  dreptul  de  a  da  creşterea; 
dar,  încă  odată  o  spunem,  cum  se  face,  că  clerul  a  avut  în  mi¬ 
siunea  sa,  aşa  de  puţine  rezultate,  dacă  el  şi-o  îndeplineşte  aşa 
fel,  cum  i-a  recomandat  învăţătorul? 

In  evanghelizarea  lumei,  alăturea  de  opera  lui  Dumnezeu  se 
găseşte  şi  lucrarea  omului. 

Dumnezeu  îşi  va  făptui-o  pe  a  sa,  de  aceasta  să  nu  purtăm 
nici  o  grijă.  Cât  pentru  preoţii  soborniceşti,  ei  sunt  datori  a 
Şi-o  face  pe  a  lor,  sub  înrîurirea  harului  dumnezeesc,  şi  să  fie 
in  mânile  celui  Atot-Puternic  instrumente  folositoare  gloriei  Lui. 
ăĂ*N’am  putea  oare  sa  arătăm  unul  din  motivele  de  căpetenie, 
cari  împiedecă  clerul  de-a  fi  un  instrument  folositor  mărirei  Iui 
Dumnezeu  şi  adevărului? 

Preotul  are  trebuinţă  astăzi  de  anumite  calităţi,  fără  de  cari 
sdinţele  lui  trebuie  cu  necesitate  sa  rămâie  nefolositoare.  Che¬ 
marea  sa,  pururea  aceiaşi  în  sine,  şi  în  ce  priveşte  principiile, 
cari  îj  slujesc  de  razim,  are,  cu  toate  acestea  să  se  modifice,  în 
acţiunea  ei  exterioară,  conform  timpurilor  şi  împrejurărilor.  Socie- 

tatea  noastră  nu  mai  este  astăzi  ceeace  eră  acum  sunt  zece  veacuri 
şi  aceia,  cari  ar  vrea  să  aplice  societăţii  noastre  mijloacele  de 
acţiune  exterioară,  cari  conduceau  clerul  într’o  altă  epocă,  n’ar 
dobândi  decât  un  rezultat  diametral  opus  celui  pe  care  l-ar  avea 
ei  în  vedere.  Dumnezeu  n’a  făcut  societatea  omenească  staţio¬ 
nară;  păstrându-şi  asupra  ei  deplina  libertate  a  ocârmuireî  sale 
providenţiale,  a  depus  în  sânul  ei  un  principiu  de  libertate,  ale 
cărui  efecte  o  modifică,  o  mână  în  direcţiuni  diferite ;  Dumnezeu 
însuşi  respectă  această  libertate,  pe  care  a  dat-o  lumei;  şi  cu 
toate  că  îşi  ajunge  scopul  său  cu  putere ,  el  dispune  cu  blândeţe 
ca  toate  cauzele  secundare  să  concureze  la  îndeplinirea  planurilor 
sale  celor  veşnice. 

E  aşa  dar  o  mare  iluziune  să  crezi,  că  Biserica  nu  poate 
exercită  o  influenţă  în  lume;  că  cierul  nu-şi  poate  împlini  che¬ 
marea,  fără  a-şi  luă  refugiul  la  nişte  mijloace  de  acţiune,  pe  cari 
lumea  a  crezut  lucru  folositor  să  le  practice  într’altă  epocă. 

Făcând  din  aceste  mijloace  de  acţiune  o  condiţie  necesară 
evanghelizării  lumei,  indispensabilă  pentru  respândirea  doctrinei 
creştine,  se  ridică  între  Biserică  şi  societate  un  zid  de  despărţire; 
se  creiază  în  lume  antipatii  profunde  faţă  de  adevăr,  care  nu  se 
mai  arată,  decât  înfăşurat  în  nişte  sdrenţe  respingătoare;  se  fur¬ 
nizează  pretexte  pe  sama  erorei,  care  se  împrejmuie  de  seduceri. 

Există,  în  sinul  Bisericii,  o  partidă,  care  n’a  înţeles  acest 
adevăr,  şi  care  a  compromis  clerul  într’un  chip  deplorabil. 

Aceasta  a  luat  asupra-şi  încercarea  de-a  face  societatea  cre¬ 
ştină  să  urce  înapoi;  ea  n’a  voit  să  vază  nici  o  mântuire  pentru 
Biserică,  decât  în  anumite  instituţiuni,  cari  au  trebuit  să  dispară 
deodată  şi  împreună  cu  împrejurările,  cari  le-au  dat  naştere,  şi 
cari  nu  mai  au  astăzi  raţiune  de  existenţă.  Ea  n’a  vrut  baremi 
să  observe,  printre  instituţiile  de  altădată,  decât  pe  cele  cari  erau 
înzestrate  cu  un  anumit  caracter,  care  corespundea  mai  mult  şi 
mai  bine  temperamentului  ei,  şi  a  dat  uitării  altele,  cari  aveau  un 
caracter  cu  totul  opus,  şi  ar  putea  fi  încă  şi  astăzi  cu  folos  re¬ 
înfiinţate. 

Preoţii  soborniceşti  vor  fi  ei  aşa  de  puţin  inteligenţi,  încât 
să  nu  priceapă,  că  ei  au  să  fie  oamenii  vrernei  epocei  lor,  cu 
toate  că  rămânând  cu  scrupulozitate  credincioşii  lui  Iisus  Hristos 
şi  Evangheliei  Sale,  către  depozitul  sfânt  al  adevărurilor  încre¬ 
dinţate  Bisericii?  Nu  înţeleg  ei  oare,  că  ei  sunt  compromişi  de 
către  o  partidă,  care  nu  ştie  să  agite,  decât  cestiuni  neînsemnate 
şi  să  strimteze  spiritul,  în  momentul,  când  cele  mai  mari  pro¬ 
bleme  intelectuale  se  pun  în  faţa  omenirei? 

Dacă  clerul  ar  înţelege  aceasta,  atunci  ar  lăsă  pre  aceşti  morţi 
să-şi  îngroape  morţii  lor,  şi  el  ar  paşi  înainte  pentru  a  conduce 
lumea,  care  progresează,  cu  o  atât  de  uimitoare  repeziciune,  în 
spre  regiunile  intelectuale.  El  ar  îi  atunci  cu  lisus-Hristos,  cu 
Evanghelia,  cu  Biserica  pentru  a  da  celor,  cari  caută,  deslegarea 
problemelor  lor,  pentru  a  deschide,  pe  sama  celor,  ce  bat,  porţile 
societăţii  aleşilor  lui  Dumnezeu. 

După  R.  F.  Guettâe.  j  Beleuţă. 


PREDICĂ  LA  DUMINECA  LĂSATULUI  DE  BRÂNZĂ. 

-  Iară  tu  când  posteşti  unge  capul  tău 
şi  faţa  ta  o  spală  ca  să  nu  te  areţi  oame¬ 
nilor  că  posteşti,  ci  Părintelui  tău  celui  intr’- 
ascuns  şi  Părintele  tău  celce  vede  într’ascuns 
va  răsplăti  ţie  la  arătare .»  Ev.  Mat.  6,  17 — 18. 

Iubiţi  creştini! 

Ne  apropiem  de  zile  mari,  cari  în  vieaţa  noastră  creştinească  aduc  o 
schimbare  însemnată.  Însăşi  biserica  îşi  schimbă  oarecum  înfăţişarea,  îm¬ 
brăcând  haină  cernită,  iar  cântările  sunt  mai  jalnice,  mai  duioase,  rugă¬ 
ciunile  mai  multe  şi  mai  stăruitoare,  şi  chiar  slujba  dumnezeească  în  cinci 
Dumineci  următoare  e  alta,  par’că  mai  măreaţă  şi  mai  pătrunzătoare. 

Aceste  toate  se  fac  în  aşteptarea  celui  mai  înălţător  moment  al  cre¬ 
ştinătăţii,  în  aşteptarea  praznicului  luminat  ai  învierii  Domnului,  care  înviere 
este  temelia  credinţei  noastre  în  Hristos  Domnul. 

Toată  lumea  creştină  se  pregăteşte  a  serba  acest  praznic  cu  vrednicie. 
Şi  oare  noi,  ca  fii  credincioşi  ai  bisericei  şi  următori  ai  învăţăturilor  mân¬ 
tuitoare,  nu  ne  vom  pregăti  pentru  această  sărbătoare  înălţătoare  de  suflete? 
Vom  aşteptă  acea  zi  luminată  ca  pe  oricare  alta? 

Dacă  o  aşteptăm  fără  pregătire,  o  vom  primi  cu  nevrednicie  şi  nu 
vom  puteâ  fi  părtaşi  de  fericirea  şi  bucuria  cea  adevărată  a  celorce  cu 
stăruinţă  s’au  pregătit.  Şi  dacă  ne  cugetăm,  că  această  pregătire  e  de  cel 
mai  însemnat  folos  sufletesc,  nu  putem  decât  să  ne  bucurăm  de  sosirea 
acestor  zile  hotărite  ca  doftorie  pentru  vindecarea  şi  reînvierea  sufletelor 
noastre. 

Iubiţi  creştini!  Cu  ziua  de  mâne  intrăm  în  postul  mare  al  sf.  Paşti, 
numit  Paresimi  şi  totodată  cu  această  zi,  sf.  noastră  biserică  cere  dela 
noi  să  ne  schimbam  întreg  modul  nostru  de  traiu  de  până  acum.  Vieaţa 
sgomotoasă,  veselă  şi  sburdalnică  de  până  acum  să  o  schimbăm  în  traiu 
liniştit,  retras,  petrecând  mai  mult  în  cugetări  evlavioase,  duhovniceşti, 
iar  sburdările  patimilor  să  ie  înfrânăm  prin  hrană  mai  sacă,  prin  mâncări 
de  post,  cari  îmblânzesc  puterea  pornirilor  pătimaşe  ale  trupului.  Postul 
supune  corpul  sufletului,  iar  sufletul  prin  rugăciune  se  înalţă  cătră  cer  şi 
cătră  Dumnezeu. 

în  toate  timpurile  şi  la  toate  popoarele  găsim  postul,  ceeace  dove¬ 
deşte,  că  el  a  fost  totdeauna  recunoscut  ca  o  trebuinţă  însemnată  în  vieaţa 
omului.  Vom  află  la  popoarele  vechi  păgâne  zile  când  orice  veselie  înceta 
şi  prin  schimbarea  modului  de  traiu  se  pregăteau  pentru  anumite  sărbări. 
Cunoşteau  deci  chiar  şi  păgânii  însemnătatea  binefăcătoare  a  postului. 

Postul  are  însemnătate  mare  din  mai  multe  puncte  de  vedere,  şi 
adecă:  din  punct  de  vedere  al  sănătăţii  trupeşti  (higienic),  din  punct  de 
vedere  al  cruţării  sau  economic  şi  mai  ales  din  punct  de  vedere  religios- 
moral,  sau  al  sănătăţii  sufletului. 

înrâurirea  binefăcătoare  a  postului  asupra  sănătăţii  corpului  e  cu¬ 
noscută.  Fiecare  din  noi  s’a  putut  convinge,  ca  trăind  zilnic  cu  acelaş  soiu 
de  bucate,  dela  o  vreme  nu  ne  cad  bine  şi  dorim  o  schimbare  în  mân¬ 
cări;  ba  de  câteori  nu  se  întâmplă  cu  mulţi,  că  mâncând  cu  prea  multă 
poftă  o  mâncare  mai  grasă  îşi  strică  stomacul,  se  îmbolnăvesc  şi  zile  dea- 
rândul  trebue  să  trăiască  apoi  cu  mâncări  uşoare. 

Iată  deci,  că  însuşi  corpul  nostru  cere  ca  din  când  în  când  să  i  se 
dea  un  nutremânt  uşor,  prin  care  i  se  primeneşte  şi  sângele,  iar  omul 
însuş  devine  mai  sprinten,  mai  uşor  în  mişcări.  Oameni  învăţaţi  şi  medici 
renumiţi  petrec  zile  anumite  în  post  şi  recomandă  nutrirea  cu  mâncări  de 
legume  ca  un  mijloc  de  premenire  în  folosul  sănătăţii. 

Sunt  mulţi  dintre  creştini  cari  zic  că  postul  nu-i  pentru  omul  mun¬ 
citor,  căci  îl  slăbeşte  şi  îi  ia  puterea  de  lucru . . .  E  o  rătăcire  aceasta. 

Adevărat,  că  !a  început  ni  se  pare  că  slăbim,  dar  nu  în  putere,  ci 
în  greutate.  Din  om  greoi  şi  molatec,  ajuns  astfel  prin  mâncările  grase 
cari  înbuibă,  devine,  prin  mâncare  de  legumi  şi  alt  nutremânt  uşor,  om 
sprinten,  mai  ager  şi  mai  îndemânatec. 

Pe  mulţi  i-am  auzit  zicând,  că  în  post  se  simt  mai  bine,  sunt  mai 
sănătoşi  ca  în  dulce.  Şi  e  foarte  firesc,  căci  mâncarea  de  post,  uşoară  şi 
potrivită,  dă  corpului  nutremântui  necesar,  fără  a-1  face  însă  îmbuibat 
şi  greoiu. 

Postul  are  însemnătate  practică  în  economia  noastră  de  casă.  Câtă 
cruţare  se  face  prin  post,  mai  ales  când  bucatele  de  post  se  pregătesc 
din  ceeace  a  cultivat  femeea  căsii  în  grădina  ei?  Celce  posteşte,  se  va 
înfrâna  dela  multe  lucruri  costisitoare  în  ale  traiului  şi  îmbrăcămintei,  şi 
astfel  va  face  cruţări. 

Nu-i  vorbă,  dacă  cauţi  lucruri  scumpe  şi  rarităţi,  poţi  să  le  găseşti 
şi  în  post,  dar  atunci  nu  mai  posteşti  post  adevărat,  ci  faci  numai  între¬ 
buinţare  rea  de  însemnătatea  postului,  umblând  după  poftele  pântecelui 
şi  după  desfătări,  ceeace  este  păcat,  dupăcum  ne  spune  sf.  apostol  Pavel: 
«Să  nu  împârăţească  păcatul  trupul  vostru  cel  muritor,  ca  să-l  ascultaţi  pe 
el  întru  poftele  lui.»  (Rom.  6,  12). 

A  treia  şi  cea  mai  mare  însemnătate  a  postului  zace  în  puterea  iui 
mântuitoare.  Postul  adevărat,  împreunat  cu  rugăciune  evlavioasă,  are  putere 
de  tămăduire  a  slăbiciunilor,  poftelor  şi  boalelor  sufletului.  Ştim  câte  sunt 


95 


patimile  şi  poftele  trupului.  Săgeţile  otrăvite  ale  vicleanului  ispititor,  stă- 
pânitor  al  lumii  acesteia,  numai  prin  înfrânare,  prin  stăpânire  de  noi  înşine 
şi  prin  întărirea  voinţii  le  putem  depărta,  lăsând  ca  trupul  în  toate  să  fie 
condus  de  judecata  limpede  şi  pururea  trează  a  sufletului,  după  învăţătura 
apostolului:  «cu  duhul  să  umblaţi,  pofta  trupului  să  nu  o  pliniţi,  căci 
trupul  pofteşte  asupra  duhului,  iară  duhul  asupra  trupului  şi  acestea  să 
împotrivesc  una  alteia.»  Oalat.  5,  16—17. 

Iată  deci,  iubiţi  creştini,  cum  trupul  şi  boldurile  lui  stau  în  luptă  cu 
sufletul  şi  judecata  lui  înţeleaptă.  Ferice  de  acel  om,  a  cărui  vieaţă  e 
cârmuită  de  frânele  înţelepciunii  sufletului,  care  este  scânteia  dumne- 
zeeascâ  dată  omului  ca  să-l  lumineze  în  întunerecul  patimilor  şi  deşertă¬ 
ciunilor  lumeşti. 

Căutaţi  să  nu  vă  amăgiţi  în  petreceri  lumeşti,  umblând  în  ospeţe  şi 
în  beţii  şi  desfrânări,  căci  nu  vieaţa  trupului  e  fericitoare.  ci  cea  a  sufle¬ 
tului:  «iar  ceice  trăesc  trupeşte  nu  pot  plăcea  lui  Dumnezeu.»  Rom.  8,  8. 

Socotiţi,  iubiţilor,  că  toate  cele  lumeşti  sunt  trecătoare  şi  chiar  vieaţa 
trupului  încetează  la  urmă  prin  moarte.  Din  toate  plăcerile  lui  am  împletit 
însă  cunună  de  osândă  pentru  suflet,  a  cărui  vieaţă  nu  încetează  niciodată; 
dinpotrivă,  moartea  trupului  e  vieaţa  sufletului :  «drept  aceea,  fraţilor, 
datori  suntem  nu  trupului,  ca  să  vieţuim  după  trup;  că  de  veţi  vieţui  după 
trup,  veţi  muri,  iar  de  veţi  omori  cu  duhul  faptele  trupului,  veţi  fi  vii.» 
Rom.  8,  12—18. 

Şi  cari  sunt  faptele  trupului?  Sf.  ap.  Pavel  ne  spune:  «iar  faptele 
trupului  arătate  sunt,  care  sunt:  preacurvia,  curvîa  şi  necurăţia,  faptele  de 
ruşine,  slujba  idolilor,  fermecătoria,  vrăjile,  sfezile,  urâciunile,  mâniile, 
gâlcevile,  îndărătniciile,  impărecherile,  eresurile,  pismele,  uciderile,  beţiile, 
ţipetele  cele  cu  asupra  şi  care  sunt  asemenea  acestora,  care  le  spui  vouă, 
precum  şi  mai  înainte  v’am  spus,  că  ceice  fac  unele  ca  acestea  împărăţia 
lui  Dumnezeu  nu  vor  moşteni.»  Cialat.  5,  19—21. 

Ce  ziceţi,  iubiţi  creştini,  de  ceice  fac  unele  ca  acestea?  Ce  răsplată, 
ce  bine  vor  putea  aşteptă? 

Câte  boale,  câte  mizerii,  câte  crime  şi  păcate  înfiorătoare  sunt  ur¬ 
mările  patimilor  deslănţuite  din  trupul  stăpânit  de  aceste  duhuri  rele,  la 
cari  încă  se  referesc  cuvintele  Domnului  Hristos,  ca  nu  ies  decât  prin 
post  şi  rugăciune. 

In  contra  tuturor  acestor  rele  avem  deci  scut  puternic  postul  şi  ru¬ 
găciunea.  Însuşi  Mântuitorul  Hristos  petrecând  40  de  zile  şi  40  de  nopţi 
in  post  şi  rugăciune,  de  3  ori  a  fost  ispitit  de  diavolul,  care  prin  cele  mai 
fermecătoare  ispite  lumeşti  a  încercat  a-1  ademeni  spre  păcat,  totdeauna 
însă  vicleanul  ispititor  a  fost  gonit  cu  ruşine  de  Domnul  Hristos. 

Iar  noi,  iubiţi  creştini,  cari  zilnic  suntem  ispitiţi  de  săgeţile  vrăjma¬ 
şului  cele  pornite  asupra  noastră  cu  vicleşug,  cum  vom  putea  scăpă? 
Numai  urmând  pilda  Mântuitorului  Hristos,  ce  ne-a  dat-o  cu  fapta  şi  cu 
cuvântul. 

De  voim  să  scăpăm  de  robia  patimilor  şi  a  păcatelor,  de  vrem  să 
fim  fii  ai  luminei  şi  moşteni  ai  împărăţiei  cereşti,  trebue  să  umblăm  nu 
ca  cei  neînţelepţi,  ci  «făcând  ioduri  vrednice  de  pocăinţă.»  Acum  e  timpul 
cel  mai  potrivit  pentru  curăţirea  trupului  şi  a  sufletului  de  toată  întină- 
ciunea  păcatelor.  Legea  noastră  bisericească  cere  dela  noi  în  aceste  7  săp¬ 
tămâni  post  şi  rugăciune  ca  să  ne  putem  mântui 

Să  vedem  deci  în  ce  constă  postul  şi  cum  trebue  îndeplinit  ca  să 
ne  fie  de  folos? 

Cineva  e  bolnav  greu  şi  conzultând  un  medic,  acesta  îi  prescrie 
leacuri  spre  însănătoşare,  dându-i  şi  poveţele  de  lipsă.  Cel  bolnav  însă 
nu  ia  în  seamă  cele  spuse  de  medic,  nu  ascultă  nici  de  cei  din  jurul  lui, 
medicina  o  ia  în  sâlă  şi  fără  nici  o  rânduială.  Ce  credeţi,  se  va  tămădui 
bolnavul?  Nul...  din  contră,  poate  să-i  fie  şi  mai  rău. 

Tot  astfel  şi  postul  e  un  mijloc  de  tămăduire  sufletească  numai  dacă-1 
întrebuinţăm  după  poveţele  doftorului  sufletesc,  iar  de-1  vom  ţinea  fără 
rânduială,  de  nici  un  folos  nu  va  fi. 

Nu  numai  înfrânarea  dela  carne  şi  alte  mâncări  grase  este  postul 
cel  adevărat,  ci  înfrânarea  dela  tot  păcatul,  căci  iată  ce  ne  spune  apostolul: 
«bucatele  pântecelui  şi  pântecele  bucatelor,  iar  Dumnezeu  şi  pe  acela  şi 
pe  acelea  va  strică.»  I.  Cor.  6,  13.  Iar  de  căutăm  vieaţa,  să  o  căutăm  mai 
ales  în  cele  sufleteşti,  că  «nu  este  împărăţia  lui  Dumnezeu  mâncare  şi 
beutură,  ci  dreptate  şi  pace  şi  bucurie  în  Duhul  sfânt.»  Rom.  14,  17. 

Ce  folos,  că  în  gură  va  băgă  bucate  de  post,  dar  va  scoate  vorbe 
de  ocară,  înjurături  şi  vorbe  de  ruşine?  Au  nu  ne  spune  Mântuitorul,  că 
celece  ies  din  gură,  acelea  spurcă  pe  om,  fiindcă  dela  inimă  ies.  (Mat. 
15,  18). 

Dacă  cineva  s’a  înfrânat  în  zi  de  post  dela  mâncări,  iaQ'nima  sa  e 
plină  de  răutate,  de  pismă,  de  hulă,  de  necurăţie  şi  alte  patimi  rele,  crede 
doară  că  a  îndeplinit  legea  postului?  Nu  creştine,  încă  tot  rob  a!  trupului 
şi  poftelor  lui  ai  rămas. 

Ce  folos  va  fi  de  mâncarea  de  post  a  cuiva .  cât  timp  ziua  o  petrece 
în  beţie,  în  ceartă,  în  vorbe  de  minciună,  clevetiri  şi  uneltiri  împotriva 
deaproapelui?  Unul  ca  acela  nu  numai  că  nu  posteşte,  dar  în  al  său  trup 
se  osândeşte.  Pacea,  iertarea  şi  dragostea  creştinească,  bunăînţelegerea|şi 
iubirea  frăţească  să  fie  Ipostul  vostru ;  «că  de  veţi  Jertâ  oamenilor  gre- 
şalele  lor,  ierta-va  şi  vouă  Tatăl  vostru  cel  ceresc;  iar  de  nu  veţi  iertă 
oamenilor  greşalele  lor,  nici  Tatăl  vostru  nu  va  iertă  vouă  greşalele  voastre.» 
Mat.  6,  15—15. 

Postul  vostru,  iubiţi  creştini,  ,  să  nu  fie  postul  fariseului,  post  numai 
de  vederea  lumii,  ci  după  învăţătura  Mântuitorului:  «iar  tu  când  posteşti 
unge  capul  tău  şi  faţa  ta^o  spală.»  Nu  prin  bucate  arată  că  posteşti,  ci 
prin  fapte  plăcute  lui  Dumnezeu  şi  «Tatăl  celce  vede  întru  ascuns  va  da 
ţie  la  arătare.» 

Ţineţi  postul  îndeplinind  toate  roadele  duhului  cari  sunt:  «dragostea, 
bucuria,  pacea,  îndelungă  răbdarea,  bunătatea,  facerea  de  bine,  credinţa, 

blândeţeie,  înfrânarea  poftelor;  nu  căutaţi  mărire  deşartă,  întărâtând  pe 
unul  şi  pe  altul,  pismuind  unul  pe  altul,  ci  fieştecare  să  facă  nu  sieşi  spre 
plăcere,  ci  vecinului  său.»  Oalat.  5,  22  urm. 

Acestea  făcând  ne  vom  oţălî  trupul  şi  sufletul,  vom  fi  tari  în  toate 
lucrările  noastre,  iar  celor  protivnici  înfricoşaţi. 

De  vom  cercetă  trecutul,  vom  află,  că  sufletul  poporului  nostru  ro¬ 
mânesc  a  fost  curat  în  toate  timpurile,  dovadă  stăruinţa  lui  de  fer  în  limba 
şi  legea  strămoşască,  pentru  care  şi-a  jertfit  avere  şi  vieaţa,  a  îndurat  robie 
şi  prigoniri  amare,  şi  din  toate  a  eşit  învingător,  căci  avea  credinţă  tare 
în  legea  lui  Hristos.  Legea  strămoşască  ne-a  păstrat  limba  şi  neamul,  şi 
celce  se  lapădă  de  lege  se  lapădă  şi  de  neam. 

O  parte  a  legii  strămoşeşti  este  şi  postul.  [ Părinţii  şi  moşii  noştri 
posteau  cu  toată  rânduiala,  şi  deşi  au  dus  poate  zile  mai  grele  ca  noi, 
totuşi  au  trăit  ani  mai  mulţi  şi  au  fost  tari  până  la  adânci  bătrâneţe.  Luaţi 
de  exemplu  pe  bătrânii  de  azi:  unul  nu  s’ar  pângări  în  zile  de  post,  căci 
aşa  l-au  crescut  părinţii  în  legea  sfântă  strămoşască. 

Bătrânii  nu  erau  stăpâniţi  de  atâtea  păcate  rele,  cari  bântue  astăzi 
cu  atâta  urgie  mai  cu  seamă  tinerimea  noastră.  Beţia  şi  desfrânarea  eră 
o  ruşine  amară  pe  tn  june,  unul  ca  acela  eră  despreţuit  ca  un  om  pierdut. 

Astăzi  a  pierit  simţul  de  ruşine  la  tineri,  ba  stau  să  se  întreacă  în  dez¬ 
mierdări  şi  fapte  păcătoase.  Vai  de  soartea  şi  viitorul  lor!  Părinţii  şi  moşii 
noştri  ţineau  Ia  învăţătura  bisericei :  «că  celce  samănă  în  trupul  său  din 
trup  va  seceră  stricăciune,  iar  celce  samănă  întru  duhul  din  duhul  va 
seceră  vieaţă  vecinică.»  Galat.  6,  8. 

In  post  şi  rugăciune  stăruind  să  ne  rugăm  pentru  noi  şi  pentru  fraţii 
noştri,  păzind  legea  noastră  cu  scumpătate,  căci  ea  ne  este  scut  de  apărare 
şi  liman  de  mântuire  în  toate  neajunsurile  şi  năcazurile  vieţii  noastre  ca 
singuratici  şi  ca  popor.  în  toate  împrejurările  să  ţinem  seamă  de  învăţătura 
apostolului,  care  în  puterea  sufletului  află  trăinicia  vieţii  atât  la  un  om 
singuratic,  cât  şi  la  un  popor.  «Drept  aceea  fraţilor  —  zice  apostolul  — 
suntem  datori  nu  trupului  ca'să  trăim  trupeşte, ^căci  de  trăiţi  trupeşte  veţi 
muri,  iar  de  veţi  omorî  prin  duh  faptele  trupului,  veţi  trăi.»  Rom.  8,  12. 

Aceste  îndemnuri  avându-le,  iubiţilor,  să  începem  sf.  post  cu  toată 
curăţia,  căci  numai  aşa  ne  vom  bucură  de  luminata  zi  a  învierii,  pe  care 
cu  dor  o  aşteaptă  tot  creştinul,  in  aceste  zile  de  uşurare  sufletească,  vă 
aştept  cu  drag  în  acest  locaş  dumnezeesc  şi  nici  unui  lipsind,  cu  toţii 
întriunjglas  să  ridicăm  cucernice  rugăciuni,  pentru  ajutorul  şi  darul  lui 
Dumnezeu,  ca  aceste  zile  mari  ale  sf.  post  şi  toată  cealaltă  vreme  a  vieţii 
noastre,  să  ne  dăruiască  a  o  petrece  în  pace  şi  întru  pocăinţă,  având 
pururea  înaintea  noastră  porunca  Mântuitorului :  «priveghiaţi  şi  vă  rugaţi, 
ca  să  nu  cădeţi  în  ispită,  căci  duhul  este  viu,  iar  trupul  neputincios.» 
Mat.  26,  41.  Amin.  Pr.  R  Platoş. 

MIŞCAREA  LITERARĂ. 

Cărţi,  Reviste,  Ziare: 

Credinţa  creştină.  In  «Biblioteca  bunului  Creştin»,  Nr.  7—8,  au 
apărut  26  predici  despre  credinţă  sau  tâlcuirea  Crezului,  traducere  de  P. 
C.  Sa  Arh.  Nicodem  Băcaoanu,  după  preotul  Const.  Stratilatov.  Este  cu¬ 
noscut  cetitorilor  revistei  noastre  cuprinsul  n umerilor  anteriori  din  această 
bibliotecă,  de  importanţă  covârşitoare  în  educaţia  religioasă  a  poporului 
nostru.  Pagubă  însă,  că  prea  puţin  se  răspândesc  în  cercuri  largi  aceste 
broşuri  de  înaltă  valoare  educativă.  Nu  am  cuvinte  destul  de  tari  să  le- 
comand  onor.  preoţimi  a  şi-le  procură  nu  numai  pentru  sine,  ci  să  caute 
a  le  răspândi  cât  mai  mult  şi  între  credincioşi,  fiindcă  în  răspândirea  cărţilor 
de  cuprins  religios  avem  un  sprijin  puternic  în  lucrul  nostru  de  vestitori 
ai  Evangheliei  Domnului  şi  iucrători  ai  mântuirii  oamenilor. 

Broşura  despre  care  fac  această  dare  de  seamă,  în  felul  ei  nu  e  cu 
nimic  mai  pe  jos  de  acel  minunat  «Argat  alui  moş  Procopie»  ori  «Un 
mare  păstor»  şi  îndeosebi  pentru  preoţime  e  un  manual  de  care  nu  ne 
putem  lipsi.  Cuprinsul  celor  26  predici  sunt  cuvintele  unui  adevărat  părinte 
sufletesc  cătră  fii  săi  şi  îmbrăţişează  comoara  învăţăturii  de  credinţă,  care 
trebue  să  fie  merindea  sufletească  a  fiecărui  creştin  în  drumul  vieţii.  După 
cuvântarea  de  introducere  urmează  tâlcuirea  numelui  de  creştin  drept- 
credincios,  credinţă  dreaptă  şi  biserică  drept-credincioasă.  Apoi  în  predica 
a  IlI-a  despre  descoperirea  dumnezeească,  sau  chipul  cum  Dumnezeu  a 
dat  oamenilor  dumnezeeasca  Sa  învăţătură,  se  arată  în  grai  simplu  dar 
cu  atât  mai  desluşit  izvoarele  credinţei:  Sfânta  Scriptură  şi  Sf.  Predanie. 
Cuvinte  lămuritoare  despre  Biblie,  cuprinsul,  foiosul  şi  însemnătatea  ei  şi 
indemnu)  cald  de  a  o  ceti.  Urmează  apoi  Simbolul  Credinţei,  de  ce  se  nu¬ 
meşte,  cum  s’a  alcătuit,  cum  se  statoreau  în  genere  dogmele  credinţei  şi 
canoanele  în  sinoadele  ecumenice  şi  locale,  cum  trebue  să  fie  credinţa 
noastră.  Iară  delat cuvântarea  a  VI-a‘ începe,  tâlcuirea  Credeului:  Despre 
Dumnezeu  şi  însuşirile  Lui,  despre  Sf.  Treime,  Dumnezeu  ca  făcător  al 
lumii  nevăzute  sau  a  lumii  îngereşti,  cu  învăţătura  despre  îngeri,  Dumnezeu 
făcător  al  lumii  văzute  şi  al  omului.  Apoi  al  doilea  articol  al  Simbolului 
Credinţei,  despre  Fiul  lui  Dumnezeu,  Domnul  nostru  Isus  Hristos  şi  de 
adj  încolo  câte  o  cuvântare  pentru  fiecare  articol  al  credinţei.  După  al 
10-lea,  despre  Botez,  alte  6  cuvinte  despre  celelalte  6  Taine  şi  în  sfârşit 
2  predici^despre  învierea  morţilor  şi  vieaţa  viitoate. 

Însuşirea  rară  a  cărţii  e  graiul  frumos  şi  limpede  rinţeles  de  toată 
lumea,  căruia  se  alătură  priceperea  adâncă  de  a  folosi  citatele  Bibliei  fără 
a  fi  o  povară  pentru  cetitorul, sau  ascultătorul  neînvăţat,  iar  unde  se  chiamă 
într’ajutor  judecata  minţii,  nici  aici  acest  ascultător  nu  întimpină  o  greutate. 
Condiţii  acestea  foarte  importante  pentru  ajungerea  scopului:  răspândirea 
ideilor  religioase-morale  în  popor.  Concluziile  sunt  totdeauna  îndrumări 
practice  preţioase. 

Am  zis  că  broşura  e  un  bun  manual  la  catehizare  şi  aceasta  o  spun 
din  experienţă.  Urmez  de  o  vreme  în  Dumineci  şi  Sărbători  la  Vecernie 
învăţătura  de  credinţă  după  aceste  predici.  Subtrag  cu  creion  roşu  ici-colea 
cuvinte  în  jurul  cărora  se  grupează  pasage  din  predica,  pe  care  o  am 
cetit  acasă  de  repeţiteori  şi  mi-am  reazumat  cuprinsul  în  memorie,  apoi 
aşez  cartea  pe  măsuţa  de  înălţime  potrivită,  dinaintea  uşilor  împărăteşti 
de  pe  care  cetesc  uneori  şi  Sf.  Evanghelie  şi  urmez  să  predau  liber,  ca 
să-mi  pot  stăpâni  cu  privirea  ascultătorii.  Cartea  mă  ajută  la  urmărirea 
firului  cuvântării  silindu-mă  să  păstrez  vorba-i  populară.  Am  astfel  uşu¬ 
rarea  însemnată,  că  nu  trebue  să  scriu  şi  totuşi  reuşesc  a  face  o  expunere 
unitară.  Pot  spune  că  sunt  ascultate  bucuros  aceste  cuvântări  pe  cari  şi- 
le-au  cumpărat  câţiva. 

lată  cum  o  carte  bună  ţi-e  un  tovarăş  preţios.  Repet  nu  am  destule 
cuvinte  să  atrag  asupra  ei  atenţiunea  împreună-lucrătorilor  în  via  Domnului, 
cu  atât  mai  mult  că  preţul  ei  e  numai  1  cor.  Preot.  P.  M. 

* 

învăţăturile  sociale  ale  evangheliei.  Studiu  biblic.  Traducere  din 
limba  franceză  de  Ilie  l.  Beleuţă.  Făgăraş  1912.  Preţul  1  cor. 

Acest  frumos  studiu  biblic  a  fost  publicat  în  revista  <t  Uniunea  creştină» 
organul  ortodox  redactat  de  renumitul  teolog  Dr.  Wiadimir  Guettee. 
Autorul  lui  e  un  arhiepiscop  rus,  care  trădează  o  adâncă  pătrundere  în 
fondul  doctrinelor  creştine.  Traducătorul  a  făcut  o  operă  foarte  folositoare, 
dându-ne  această  lucrare  în  limba  românească. 

Astăzi,  când  e  la  ordinea  zilei  problema  socială  şi  când  doctrinele 
utopice  ale  socialismului  pătrund  chiar  şi  în  straturile  cele  mai  de  jos 
ale  poporului,  e  timpul  cel  mai  oportun  să  se  scoată  la  iveală  învăţăturile 
sociale  ale  evangheliei  şi  soluţia  ce  ele  o  au  pentru  înlăturarea  relelor 
din  societatea  omenească.  Acesta  e  scopul  acestei  broşuri,  cum  spune 
autorul  ei:  «Dacă,  în  loc  de-a  se  pune  atâta  stăruinţă  pentru  inventarea 
de  noi  teorii  sociale,  omenirea  s’ar  sili  să  priceapă  cuvintele  Iui  Hristos 
şi  să  le  pună  în  practică,  lumea  n’ar  aveâ  lipsă  nici  de  reforme  nici  de 
rezoluţiuni;  fiecare  s’ar  năzuî  să  facă  cel  mai  mare  bine  cu  putinţă;  cei 
bogaţi  n’ar  mai  fi  egoişti;  săracii  n’ar  mai  duce  nici  o  lipsă;  toţi  ar  con¬ 
cură  în  comun,  cu  activitatea  lor,  pentru  îmbunătăţirea  stării  sociale,  de- 
săvârşindu-se  din  ce  în  ce  mai  mult». 

învăţăturile  sociale  ale  evangheliei  ie  extrage  autorul  prin  o  inter¬ 
pretare  pe  cât  de  limpede  pe  atât  şi  de  adâncă  a  fericirilor  şi  a  lor  22 
de  parabole  ale  Mântuitorului  cuprinse  în  evanghelii.  Sâmburele  acestor 
învăţături  e,  că  nu  prin  reforme  externe,  ci  prin  înoirea  celor  din  lăuntru 
ale  omului,  prin  renaşterea  lui  sufletească  se  pot  îndreptă  relele  şi  ne¬ 
dreptăţile  sociale.  Cetind  cu  atenţiune  aceste  învăţături  şi  gândindu-te 
cum  s’ar  înfăţişă  vieaţa  omenească  călăuzită  întru  toate  de  ele,  rămâi  cu 
convingerea  nestrămutată,  că  evanghelia  creştină  prezintă  condiţiile  vecinie 
adevărate  pentru  cea  mai  bună  vieaţa  între  oameni.  Ea  nu  reprezintă 

un  punct  de  vedere  învechit,  ci  învăţăturile  ei  sunt  şi  astăzi  şi  vor  fi 
pentru  toate  veacurile  viitoare  pe  o  formă  de  actuale  şi  adevărate.  Re¬ 
comandăm  această  scriere  cetitorilor  noştri,  căci  vor  câştigă  din  cetirea 
ei  mari  foloase  pentru  propoveduirea  cuvântului  evangheliei. 

* 

Contribuţii  privitoare  Ia  relaţiile  bisericii  româneşti  cu  Rusia 
în  veacul  XVII,  de  Dr.  Silviu  Dragomir,  profesor  la  Seminarul  «Andreian». 
Extras  din  Analele  Academiei  Române.  Bucureşti  1912.  Preţul  2  cor. 

Asupra  acestei  scrieri  valoroase  vom  reveni. 

....  * 

Anuar  pedagogic  (1913)  publicat  de  Dr.  Onisifor  Ghibu.  Sibiiu 
1912.  Preţul  cor.  2*50.^  Această  publicaţie,  cea  dintâi  in  felul  ei  la  noi,  e 
menită  să  satisfacă  o  trebuinţă  în  adevăr  simţită  de  a  da  orientări  sigure 
şi  temeinice  asupra  problemelor  şcoalei  româneşti  în  prezent.  De  câţiva 
ani  încoace,  această  şcoală,  pe  urma  multelor  legi  şi  ordonanţe  străine 
de  scopurile  pedagogiei,  a  fost  tot  mai  mult  subtrasă  dela  adevărata  ei 
chemare,  iar  în  sufletele  învăţătorilor  s’au  strecurat  îndoieli  şi  şovăiri  cu 
privire  la  ţinta  şi  idealul  ce  trebue  să-i  însufleţească.  în  mijlocul  acestei 
crize,  nu  numai  materiale  ci  şi  morale,  în  care  se  găsesc  şcolile  noastre, 
Anuarul  pedagogic  al  d-lui  Dr.  O.  Ghibu  vine  ca  un  sfătuitor  şi  îndru¬ 
mător  la  vreme  de  năcaz.  Scopul  ce-I  urmăreşte  e :  «de-a  grupă  toate 
chestiunile  pedagogice  cari  au  vre-o  legătură  oarecare  cu  timpul  şi  cu 
împrejurările  noastre,  în  jurul  unui  singur  punct  de  vedere  superior.  El 
vrea  să  creeze  o  unitate  de  vederi  şi  de  convingeri...  în  împrejurările  haotice 
de  astăzi».  Materialul  ce-I  cuprinde  corespunde  pe  deplin  acestui  scop. 

Nu  numai  învăţătorii,  ci  şi  preoţii,  ca  directori  şcolari,  şi  toţi  aceia 
cari  se  interesează  de  problemele  culturale  ale  poporului  nostru  vor  ceti 
cu  folos  această  preţioasă  publicaţie. 


CRONICĂ  BISERICEASCĂ-CULTURALĂ. 

„Proba  de  foc."  Sub  acest  titlu  «incendiar»,  « Revista  Preoţilor »  dela 
Timişoara  publică  un  articol  mai  altfel  ca  dela  taraba  unui  negustor  care 
cu  un  glas  răguşit  îşi  laudă  marfa  măruntă  în  mijlocul  târgului  de  ţară. 
Auziţi  stil  de  demagog  întrio  revistă  preoţească: 

«Suntem  noi  vrednici  de  o  soartă  mai  bună?  Se  pare  că  a  sosit 
plinirea  vremii.  O  adiere  mângăitoare  de  nădejde  ne  înfioară  ( !  curat 
«infioară»)  cutele  tainice  ale  sufletului,  partea  cea  mai  sfântă  a  inimei  (!) 
unde  stau  preţioasele  mărgăritare  ale  vistierului  spiritual  (!!)...  A  sosit  (mai 
înainte  numai  se  «părea»)  plinirea  vremii...  iată  în  sfârşit  clipa  hotârîtoare, 
iată  momentul  oportun...  Da,  avem  prilejul  bun.  Şi  totul  depinde  dela 
noi...  dela  puterea  dorului  de  a  ne  emancipa  de  sub  tutela  ruşinoasă  a 
tuturor  acelora,  cari  ne  consideră  de  salahori  ai  neamului,  buni  şi  indis¬ 
pensabili  mameluci  (sublineat  în  original)  la  toate  malrapazlicurile  lor  (!) 

încercate  sub  diferite  măsci...  E  aci  momentul...  suntem  în  vrâsta  când 
tutela  ne  este  o  sarcină  ruşinoasă  şi  când  amestecul  nechemat  îl  putem 
socoti  drept  obrăznicie  (!) ;  că  suntem  capabili  a  ne  croi  o  soarte  mai  bună... 
Cu  proba  de  foc  avem  să  demonstrăm  capacitatea  şi  capabilîtatea 
noastră  (grozav)...  Presa  e  totul!  Cea  mai  puternică  luptă  în  contra  cu¬ 
rentelor  vrăjmaşe...  Cine  pune  în  mişcare  massa?,..  Ea  are  puterea  de 
a  asvârlî  schinteia  revoltei  şi  iarăş  singură,  cu  blândeţa  cuvântului,  poate 
mângâia  şi  împăca  pe  cei  incendiari  (!)...  Se  pare  că  a  sosit  plinirea 
vremii.»  etc.  etc. 

Ce  s’a  întâmplat?  Nu  s'a  întâmplat  nimic,  pacinicule  cetitor,  decât  că 
«Revista  Preoţilor»  bate  toba  ca  să  câştige  150  -  300  de  cumpărători  pentru 
acţiile  unei  tipografii  din  Timişoara.  Judecă,  dacă  e  cuviincios  ca  să  se 
vorbească  în  acest  chip  unor  preoţi  într’o  revistă  care  se  numeşte  a  «Preo¬ 
ţilor»?  Cuvintele  sfinte  ale  Scripturii,  ca  «plinirea  vremii»,  se  întrebuinţează 
pentru  a  vinde  acţii ! 

N’avem  nimic  în  contra  cumpărării  unei  tipografii,  din  contră:  ne 
vom  bucură,  dacă  va  ajunge  o  nouă  tipografie  în  mâni  româneşti  şi  dacă 
va  fi  întrebuinţată  spre  scopuri  bune ;  dar  ceeace  nu  putem  noi  admite  şi 
ceeace  vom  combate  fără  cruţare  e,  ca  de  un  lucru  ca  acesta  să  se  lege 
chestiunea  importantă  a  organizaţiunei  preoţimei  noastre  într’o  asociaţie 
a  ei  Căci  iată  ce  scrie  «Rev.  Preoţilor»; 

«având  posibilitatea  să  ne  grupăm  pe  baze  economice  (!),  această 
tipografie  să  fie  peatra  unghiulară  a  întregii  noastre  organizaţiuni» ... 

Aceasta  e  ideea  de  organizare  a  preoţimei  noastre?!  Acesta  e  scopul 
unei  asociaţii  a  clerului  nostru?!  Unde  au  rămas  scopurile  superioare  pa¬ 
storale,  culturale,  filantropice,  azilul  pentru  copiii  preoţilor,  sprijinul  re¬ 
ciproc  etc.? 

Cumpere-şi  cei  dela  «Rev.  Preoţilor»  tipografie  —  pentru  aceasta  le 
dorim  ispravă  bună,  -  dar  nu  compromită  şi  mai  mult  ideea  organizării 
preoţimei  noastre,  pe  care  au  compromis-o  destul  până  acum!  La  aceasta 
preoţii  noştrii  înţelegători  nu-şi  vor  da  concursul.  Vom  reveni. 

* 

Propagandă  contra  sectarilor.  Avem  mai  multe  scrisori  la  redacţie, 
în  cari  preoţi  din  diferite  părţi  ale  mitropoliei  noastre  se  plâng  de  răs¬ 
pândirea  sectelor  şi  propun  mijloace  pentru  combaterea  lor.  în  zilele 
trecute,  un  preot  «de  pe  Crlşul  alb»  ne  comunică,  că  prin  acele  părţi 
«nu  e  comună  în  care  să  nu  fie  casă  de  adunare»  a  sectarilor.  Ni-a  trimis 
şi  o  foaie  volantă  ieşită  în  tipografia  baptiştilor  din  Ungaria,  spunându-ne, 
că  asemenea  tipărituri  se  răspândesc  în  zeci  şi  sute  de  exemplare  şi  printre 
poporul  nostru.  Pentru  a  se  începe  o  energică  propagandă  antisectară, 
Sfinţia  Sa  propune  în  scrisoarea  ce  ni-a  trimis  următoarele  măsuri: 

1.  Să  se  creeze  un  fond  «antisectar»,  adecă  din  care  să  se  susţină 
propaganda  în  contra  sectarilor  şi  la  care  să  contribuească  fiecare  parohie 
(şi  cele  neatacate  de  sectari)  cu  câte  5 — 10—20  cor.,  după  starea  lor  ma¬ 
terială,  precum  şi  creştinii  cu  dare  de  mână,  institutele  financiare  etc. 

2.  Din  acest  fond  «antisectar»  să  se  tipărească  o  foaie  religioasă 
poporală,  care  pe  lângă  un  preţ  foarte  mic  (2 — 4  fii.  exemplarul)  să  se 
poată  distribui  după  cerinţe  în  comunele  primejduite  de  sectari. 

3.  Să  se  înfiinţeze  o  «bibliotecă  antisectară»  a  foii  religioase  popo¬ 
rale,  în  care  să  se  trateze  chestiuni  referitoare  la  doctrinele  sectarilor. 

4.  In  fiecare  protopopiat  să  se  numească  un  preot  misionar  cu  pre¬ 
gătiri  mai  bune  (misionar),  care  să  cerceteze  comunele  inficiate  de  această 
cangrenă  şi  să  combată  sectarismul  (prin  servicii  cu  mai  mulţi  preoţi,  prin 
coruri  bisericeşti,  prin  mărturisire  şi  împărtăşire  etc.) 

Dăm  publicităţii  aceste  păreri,  ca  să  mediteze  şi  alţii  asupra  lor.  Vom 
reveni  şi  noi  asupra  acestei  chestiuni,  care  ni-se  impune  tot  mai  mult 
atenţiunii  prin  primejdia  ce  o  implică  sectarismul  pentru  biserica  noastră. 
Rugăm  pe  on.  cetitori  să  ne  trimită  cât  mai  multe  informaţii  despre  miş¬ 
carea  sectelor. 

In  zilele  trecute  guvernul  a  transpus  consistoriilor  noastre  ajutoare 
pentru  preoţi,  până  la  apropiata  urcare  normală  a  dotaţiei.  Prin  urmare 
aceste  ajutoare  nu  sunt  a  se  consideră  ca  o  regulare  definitivă  a  con- 
gruei,  ci  numai  ca  un  ajutor  până  ce  se  va  întregi  dotaţia  prin  o  nouă 
lege.  Durere,  că  acest  ajutor  nu  s’a  împărţit  după  o  cheie  dreaptă  între 
preoţi,  ci  arbitrar.  Ne  mângăiem  însă  cu  speranţa,  că  legea  ce  se  va  aduce 

in  chestia  congruei  va  stă  pe  alte  baze,  ale  dreptăţii  egale  pentru  toţi. 

* 

In  chestia  reunirii  bisericilor.  Sf.  Sinod  al  bisericei  ruseşti  a  ales 
de  preşedinte  al  comisiunei  pentru  reunirea  catolicilor  vechi  şi  a  angli¬ 
canilor  cu  biserica  ortodoxă  pe  episcopul  Oheorghe  de  Jamburg ,  care  e 
totodată  şi  rector  al  Academiei  spirituale  din  Petersburg.  « Kolnische  Volks- 
zeitung »  în  Nr.  862  scrie,  că  arhiepiscopul  Sergie  al  Finlandei  s'a  exprimat 
în  chipul  următor  în  chestia  unirii  acesteia: 

«In  principiu  unirea  catolicilor  vechi  cu  biserica  ortodoxă  e  posibilă, 
dar  e  greu  de  spus  când  şi  cum  se  va  putea  realiză  de  fapt  această  unire. 
Reprezentanţii  bisericei  anglicane,  care  stă  mai  departe  de  noi  decât  cea 
a  catolicilor  vechi,  au  venit  de  repeţiteori  în  Rusia  în  scopul  unirei  şi 
au  observat  la  faţa  locului  cultul  bisericei  ortodoxe.  Catolicii  vechi  până 
acum  n’au  venit  la  noi.  Pentru  a  ne  pronunţă  asupra  posibilităţii  unirii 
lor  cu  noi,  ar  trebui  să  ştim  de  au  rămas  catolicii  vechi  credincioşi  acelor 
principii,  cari  au  fost  primite  la  conferinţa  din  Bonn  (ţinută  în  a.  1874). 
Conducătorii  catolicilor  vechi  din  acel  timp  au  fost  oameni  cu  credinţe 
pozitive  bisericeşti,  în  spiritul  ortodoxiei,  pe  când  astăzi  se  poate  observă 
Ia  catolicii  vechi  o  puternică  tendinţă  spre  protestantism.  Afară  de  acestea, 
între  catolicii  vechi  există  unele  deosebiri.  Catolicii  vechi  olandezi  sunt 
altfel  decât  cei  germani  şi  iarăşi  altfel  decât  mariaviţii  ruşi...  Eu  cred  că 
chestia  unirii  catolicilor  vechi  cu  biserica  ortodoxă  este  o  chestie  a  vii¬ 
torului».  Revista  «Internationale  Kirchliche  Zeitschriît»,  din  care  am  luat 
această  informaţie  şi  care  e  organul  catolicilor  vechi,  spune  că.  n’a  putut 

controla  când  ar  îi  rostit  arhiepiscopul  Sergie  aceste  cuvinte  şi  dacă  s’a 
pronunţat  astfel.  Totodată  declară  că  catolicii  vechi  nu  ş’au  schimbat  prin¬ 
cipiile  dela  1874,  când  erau  conduşi  de  profesorul  I.  von  Dollinger.  Notez 
că  catolicii  vechi  sunt  acei  creştini  cari  s’au  rupt  de  biserica  papistăda  a. 
1870  fiindcă  n’au  voit  să  primească  dogma  despre  infalibilitatea  papei  de¬ 
cretată  de  sinodul  vatican  din  acel  an.  In  repeţite  rânduri  au  cercat  să  se 
aproprie  de  biserica  ortodoxă,  dar  până  acum  fără  rezultat.  In  anii  1874 
şi  1875  s’au  ţinut  în  Bonn  conferinţe  de  unire  cu  biserica  ortodoxă,  la 
cari  conferinţe  au  participat  şi  reprezentanţi  de-ai  acestei  biserici. 

* 

Episcopia  gr.  cat.  a  Lugojului  şi-a  primit  noul  păstor  sufletesc  în 
persoana  P.  S.  Sale  Dr.  V.  T.  Frenţiu.  Introducerea  noului  episcop  în 
scaunul  vlădicesc  a  avut  loc  în  9  Februarie  st.  n.  La  acea  serbare  a  luat 
parte  şi  P.  S.  Sa  episcopul  Dr.  Miron  E.  Cristea  al  Caransebeşului,  care 
a  salutat  pe  noul  episcop  prin  următoarele  cuvinte: 

Preasfinţite  d-le  Episcop!  La  serbarea  instalării  Preasfinţiei  Tale  în 
tronul  episcopiei  gr.  cat.  rom.  a  Lugojului  ne-am  ţinut  de  datorinţă  a  luă 
parte  şi  noi,  reprezentanţii  eparhiei  ortodoxe  române  a  Caransebeşului,  nu 
numai  spre  a  satisface  unei  cerinţe  creştineşti  şi  cetăţeneşti  de  bună  veci¬ 
nătate  şi  de  reprocitate  oficială,  ci  mai  ales  îndemnaţi  şi  de  faptul,  că  fiii 
credincioşi  ai  Preasfinţiei  tale  sunt  —  precum  cetăţenii  aceleiaşi  nouă  iubite 
patrii  comune  —  aşa  şi  fii  aceluiaşi  popor  român,  care  formează  şi  cre¬ 
dincioşii  bisericei  mele.  Şi  tocmai  acest  «sânge,  care  ferească  Dumnezeu  să 
se  prefacă  vre-odată  în  apă»,  face,  ca  bucuria  unuia  să  o  resimtă  şi  partea 
cealaltă.  De  altă  parte  această  legătură  firească  şi  frăţească  impune  tu¬ 
turor  conducătorilor  noştri  şi  mai  ales  noauă,  capilor  bisericeşti,  cari  avem 
răspundere  naintea  lui  Dumnezeu  şi  a  oamenilor,  datorinţa  de  a  o  sus¬ 
ţinea  şi  pe  viitor,  ocolind  după  putinţă  toate  căile  şi  mijloacele,  cari  ne-ar 
despărţi  şi  îndepărtă  în  loc  de  a  ne  apropia  şi  întări. 

Preasfinţite  1  Munca  pentru  mântuirea  vremelnică  şi  vecinică  a  unui 
popor  este  astăzi  —  într’o  epocă  plină  de  tendinţe  materialistice  şi  anticre¬ 
ştine —  mai  grea  şi  deci  misiunea  apostolică  a  unui  arhiereu  mai  plină  de 
îngrijorări  şi  împreunată  cu  mare  răspundere. 

De  aceea  azi,  când  iai  în  mână  cârma  episcopiei,  nu-ţi  pot  dori  ceva 
mai  bun,  decât  să-ţi  dăruească  Dumnezeu  puteri  de  a  birui  cu  succes  pe- 
decile,  ce  le  vei  întimpinâ  în  activitatea-ţi  pastorală,  întărindu-ţi  turma  atât 
în  virtuţile  creştineşti  şi  cetăţeneşti  sau  patriotice,  cât  şi  după  exemplul 
marilor  bărbaţi  ai  bisericei  gr.  cat.  româneşti  ca  Şincai,  Maior,  Clein,  Aron 
Vulcan,  Dobra  şi  alţii,  în  toate  părţile  episcopiei  şi  o  temeinică  cultură 
românească.  Căci  numai  pe  temelia  credinţei  creştine  a  pâtinţilor  noştri  şi 
a  unei  culturi  proprii  izvorite  din  individualitatea  noastră  etnică  putem 
mijloci  înaintarea  reală  a  poporului  şi  a  turmei  noastre  spre  binele  şi  al 
patriei ,  ai  cărei  fideli  cetăţeni  am  fost  şi  vom  fi. 

La  mulţi  ani! 

Tipicul  cultului  religios. 

Cazuri  liturgice,  date  şi  indigitări  tipiconale  pe  luna  tui  Februarie  Martie,  1913. 

24  Februarie:  Dumineca  lăsatului  de  brânză,  glas  8,  voscr.  8.  Aflarea  cap.  sf. 
ioan  Botezătorul.  Din  incidentul  acestei  sărbători,  rânduiala  se  face  conform  tipicului 
special,  indicat  la  « Capetele  lui  Marca»  dela  finea  Trioduiui.' 

Şâmbătă  seara:  La  «Doamne  strigatam»  cântăm  stihiri  ale  învierii  4,  ale  Trio¬ 
duiui  3  şi  ale  lui  Ioan  Botez.  3.  «Mărire* :  din  Triod:  «Şi  acum»  dogmatica  glasului 
de  rând.  La  «Stihoavnă»  stihirile  învierii  din  Octoih,  «Mărire»  a  sftului  din  Mineiu,  «Şi 
acum»  dela  Triod. 

Duminecă  dimineaţa:  La  «Dumnezeu'este  Domnul» :  Troparul  învierii  (de  2  ori), 
«Mărire»  a  Botezătorului,  «Şi  acum»  dogmatica  corespunzătoare  din  Octoih.  După  ce¬ 
tirea  cafiizmei  şi  cântarea  sedelnelor,  urmează  polieleul  cu  ps.  136.  Soborul  îngeresc, 
Sedelna  după  polieleu  cu  «Mărire  şi  acum».  La^Canon:  Catavasiile  trioduiui,  iar  cele¬ 
lalte  se  fac  regulat. 

Norme  generale  pentru  rânduiala  sftului  şi  marelui  post.  Începutul  postului 
se  face  Luni  în  25  Februarie.  Toate  cântările  rânduielilor  pentru  zilele  patruzecimii  ne 
amintesc  şi  ne  înfăţişează  starea  omenimii  dela  facerea  şi  căderea  ei  până  la  timpul 
mântuirii.  In  zilele  de  săptămână  ale  patruzecimii  nu  se  cântă  nimic  din  Octoih,  ci  totul 
din  Triod  şi  Mineiu.“In  fiecare  Duminecă  a  postului,  seara  la  vecernie  sunt  a-se  cânta  şi 
aşanumitele  stihiri  de  umilinţă  ale  Octoihului  puse  la  finea  TrioduluFşi  unul  din  cele  două 
prohimene  mari. 

După  vecernie  se  ceteşte  în  fiecare  zi  pavecerniţa  cea  mică,  iar  Miercurea  şi 
Vinerea  când  se  face  liturgia  mai  nainte  sfinţă  împreună  cu  ceasul  al  9-lea  şi  vecernie, 
să  ceteşte  pavecerniţa  cea  mare,  la  ora  obicinuită. 

In  cele  cinci  dumineci  prime  ale  postului  să  face  liturgia  sftului  Marelui  Vasilie. 
In  I.  săptămână:  Luni  şi  Marţi  nu  se  face  liturgie  In  celelalte  zile  se  săvârşeşte  liturg. 
Înainte  sfinţită  a  lui  Grigorie  corect  numitj Dialogul,  cu  escepţiunea  Sâmbeteior  când 
e  liturgia  sf.  foan  Gură  de  aur. 

In  special: 

3  Martie:  Dumineca  /  a  postului  numită  a  « ortodoxiei ».  Glas  1,  voscr.  9  şi  a 
Trioduiui.  Cântările  la  Vecernie  şi  Utrenie  cari  se  execută  —  după  indicarea  Trioduiui  — 
din  Octoih  ale  glasului  şi  din  Triod,  cele  din  Triod  laudă  cultul  icoanelor  şi  pe  aceia 
cari  s’au  ostenit  pentru  restabilirea  dreptei  credinţe  şi  a  icoanelor  cu  cari  «ca  o  mireasă 
împodobindu-se  Biserica  lui  Hristos.» 

La  liturgie:  Cântările  liturgiei  Marelui  Vasilie  cu  acsionul:  «De  Tine  să  bucură.» 
Apostolul  şi  Evanghelia  Duminecii. 

9  Martie:  Sfinţii  40  de  Mucenici  din  Sevastia.  La  sărbătoarea  aceasta  ne  con¬ 
formăm  după  prescrierile  tipicului  dela  «Capetele  iui  Marcu»,  la  finea  Trioduiui:  pag. 
nrul  infer.  184,  lit.  «N».  In  special:  Se  face  utrenia  conform  Trioduiui,  în  legătură  cu 
Liturghia  sf.  ioan  Gură  de  aur. 

10  Martie :  Dumineca  II  din  post,  numită  a  SJântului  Grigorie  făcătorul  de  minuni. 
Glas  2,  voscr.  a  10-a  cu  a  Trioduiui. 

La  Vecernie  şi  Utrenie,  ca  şi  în  Dumineca  precedentă,  stihirile  glasului  din  Octoih 
şi  din  Triod  ale  sfântului.  La  canoanele  Utreniei:  Catavasia:  «Deschide-voiu  gura  mea.» 

La  Liturghie:  Apostolul  şi  Evanghelia  Duminecii  şi  c.  1.  ale  Liturghiei  M.  Vasilie. 

17  Martie:  Dumineca  Iii  din  post.  Glas  3,  vosc.  11  cu  a  Trioduiui.  Dumineca 
aceasta  se  numeşte  a  Sf.  Cruci,  Cauza  acestei  sărbări  este  expusă  la  sinaxarul  Trioduiui. 

La  Vecernie  şi  Utrenie:  cântările  glasului  şi  ale  Trioduiui. 

Rânduiala  specială:  După  finalul  vecerniei  celei  mici,  ridică  preotul  sf.  cruce  şi 
o  duce  solemn  punându-o  pe  sfânta  masă  în  locul  Evangheliei. 

La  utrenie  după  Doxologie,  scoate  preotul  sf.  Cruce  şi  o  pune  spre  închinare 
credincioşilor,  în  care  timp  strana  cântă:  Mântueşte  Doamne.»  După  aşezarea  ei  pe 
tetrapod  să  cântă:  «Crucii  Tale.»  Imnul  acesta  se  cântă  ia  liturghie  în  ioc  de  «Sfinte 
D-zeule.  Celelalte  la  Liturghie:  se  face  ca  şi  în  duminecile  precedente. 

Notă :  închinarea  sf,  Cruci  să  fac  până  în  Vinerea  următoare,  când  este  dusă  în 
altar  după  cetirea  Ceasurilor.  Cantor. 


